url: =Tawlngak Na’ng Hunte - Zomi Adventist Innkuan\nLesson 9 *August 21–27\nSabbath Nitaklam August 21\nTukalsung Simding: Genesis 1; Exodus 20:8–11, Exodus 16:14–31, Deuteronomy 5:12–15, Psalms 92, Isa. 58:13.\nKamngah: “Tua ahih ciangin Pasian in ni sagih ni thupha pia in siangthosak hi. Banghang hiam cihleh, piansak nasepna ama’ nasep khempeuh panin tua ni in Pasian a tawlnga hi.” Genesis 2:3.\nKua in ngaihsunzo peuhmah ding, piansaklai in—khuamial lakah khuavak, tuipi sungah nuntakna dimvat, van a vasate lengvat cih khawng! Lamdang takin Adam leh Eve hong piandan khawng e. Pasian in koici sepding cih peuhmah ei’ ngaihsut phak theih hivetlo hi. Hih a gamtang teng a bawlkhit ciangin Pasian in thu dangkhat ngaihsun kik hi. A bawl masak ngapite vasalengte bang hilo in thupi khollo bang ding ahi hi. Ni sagih ni pen sehtuam ngiat hi. Mihingte leitungah a om ngeingai mapekin, amau phawk ding thukhat Pasian in ciangtanhkhin hi. Tua ni-in nasepna pan tawlnga in, lungnuam takin lopa-hingte, huihkhite, tuite, mihingte leh na khempeuh in Pasian piak nopna sungah nuamsa dingin deih hi.\nNulehPa masa tegel Eden pan a paikhiatkhit nangawn, tua nopsakna ngah ding hong deihsak veve hi. Pasian in hunzat siamdan sittel nuam ahihmanin, a kipatcil panin, hunte sungah hong helhsak hi.\nTukal sung in, Pasian in, ni sagih ni Ama’ tawlngakna sungah lut dingin hong sam ngetngut ahihna thu i sin ding uhhi.\nTawlngak Na’ng Kipatna\nAkipatcil lai in Pasian a om hi. Topa Pasian pau in piangpah hi. Khuavak in sunleh zan khenkhia a; tualo vanleh leitung leh tuipite ninihni in piang hi. Ni thum ni in leikeu leh ankungte piang hi. Pasian in hun leh lei maitang a piansak khit nungah, ni thum sungin a dimsak hi. Khuavak in sun leh zan tawh vantung uk hi. Taanglai ngeinate bang hilo in, Laisiangtho piansakna tangthu in Ni, Kha, Aksi tepen pasiante hilo cih kiptakin gen hi. Piansak nilii-ni ciangin Pasian kammal tawh honglutpan uhhi.\nMoses genna ah ni nga leh ni guk (Genesis 1:20-31) tegelin nuntakna leh hoihna tawh kidim hi. Vasate, ngasate, leitung ganhingte in Pasian bawlsa awngthawlpi dimsak uhhi.\nPasian in a bawlsate tungtang koici muh hiam? Genesis 1:1–31.\nPasian in awngthawl mawkmawk a bawl hi lo a; a cingtaak mun ahi hi. Ganhingpilte in leitungah dim uhhi. La aw zaknophuai mahbangin Pasian in nisimin “hoihhi” ci den hi.\nMi a piansakna leh a dangte khempeuh a piansakna koibangin kilamdang hiam? Genesis 1:26, 27 leh Genesis 2:7, 21–24.\nPasian in kunsuk in buansawk hi. Pasian’ limmeel sunin hong bawlna in Amah tawh kinai takin hongomsak hi. Pasian awnsukin Adam’ nak sungah huih thunsukin nungtasak hi. Adam nakguh panin Eve a bawl zong pen piansakna kaal sungah a thupiang thupi mahmah ahi hi. Mite’ adingin kiteenna zong Pasian in hong bawlsak a, ’ish leh ’ishshah, “pasal” leh “numei” pen Pasian bawlsa ahi hi. Tutung ni guk ni hong tun ngawngaw ciangin a-aw tumdang deuh hi: “Pasian in a baawlsa khempeuh enin, hoihsa mahmah hi” (Genesis 1:31) cihi.\nLaisiangtho sung a piansakna tangthu leh Pasian makaihna omlo mihingte’ tangthu a kilamdanzia ngaihsunpha in. Thumaan thutak telsiang nadingin Pasian’ kammal tungah kingak ding a thupitna bang hong hilh naci hiam?\nTawlngak Na’ng Thupiak\nPiansakna pen “hoih mahmah” napi picing nailo hi. Tua piansakna in Pasian thupha piak Ni, ni sagih Sabbath ni tawh kikhup hi. “Pasian in ni sagih ni thupha pia-in, siangthosak hi. Piansakna nasep ama’ nasep khempeuh panin tua ni-in Pasian a tawlnga hi” (Genesis 2:3).\nSabbath ni pen Pasian piansaksa khat mah ahi hi. Piansaksate sung panin a sangpen zong ahi hi. Pasian in tawlngakni bawlin, mihing (Adam leh Eve innkuan) in nasep silbawl khempeuh pan, Piangsakpa geizuanin a tawlngak nadingin a bawlsak hi. Mawhna honglutin leitung na khempeuh a khelgawp manbek ahi hi. Pasian tawh talsik kizopna omthei nawnlo hi. Nausuah gimna, nasep haksatna, kisiatbaihna leh unau kisiatna cihbang atuamtuam leh biakpiak haksatna cihte hi leitungah hong laang hi. Tuate kawmkal mahah Sabbath kiplai a, hong piansakna ciaptehna leh hong thaksuaksak kikding lam-etna ahi hi. Mawhna ommaa in Sabbath kisam ahihleh, mawhna omkhitin kisamsem zawlai ding hi.\nTua khitpek, Pasian in Amite Egypt panin a lakkhiat lai in, tua sehtuamni mah phawkkik dingin sawl hi.\nExodus 20:8–11 simin. Sabbath in Piansakna tawh kizom a nithupi ahihna bang gen hiam?\nHih thupiak tungtawnin Pasian in i bulpi hong hilh hi. Mi tampi upna bangin eitepen avot luathang peuhleh utthuthu in apiang i hikei a, Pasian’ limmeel suunin hong kibawl hi. Amah tawh kikhawlkhawm ding hihang. Israel mite bangpen sal bangin kineubawl mahmah zawzen hi. Pasian limmeel sunin hong kipiangsak ahihna Sabbath nisim in phawk tawntung ding hihang.\n“Sabbath in Piansakna ciaptehna ahih mahbangin, Khazih hong itna leh vangliatna ngahna ahi hi.”—Ellen G. White. The Desire of Ages, p. 281.\nNiguk sung piansakna bangzah thupi cih ngaihsun in. I hun neih khempeuh lak panin khen sagih suah khenkhat, kaal khat khatvei Pasian kiang i ki-aap ding bangzah thupi naci hiam? Piancil laibu sungah ombangin eima’ pianna bulpi hih bekmah in hong hilh na cithei hiam?\nGamlakah kum 40 a vakvai khituh ciangin, Egypt a phawk nawn taktaklo khangthakte vive hong khang uhhi. Anu apate’ tawh nuntakzia hong kilamdang luata hi. Hih khangthakte in, anu apate’ uplohna leh a sulzuiteng hangin gamlakah vakvai in sigawp uh cihthu hong tellua mah mah uhhi.\nAmau hamphatna khatah a giahphualuh laizangah biakbuk kilam a, Pasian’ ompihna ahi biakbuk tungah meekai in uap hi. Tua a kikhin nakleh puanlom zial in zui uhhi. Tua meei in sun in nisaliah in zanin meitaang leh khualum sakna hi a, Pasian’itna omtawntung cih phawksakna ahi hi.\nSabbath tawlngak ding phawksakna khat a kipia bang ahi hiam? Exodus 16:14–31.\nTulai hun in alaang mahmah upna tetawh kilehbulhin, hih munin Sinai ah akipia Ni sagih ni Sabbath thukham pulakkhol hi.\nPasian piaktuam an pen Piangsakpa in Ama’ piansakna kipsak cih nisimin phawk nading ahi hi. Muhtang mahin Pasian in a kisap bangbang piaden hi. Nisimin Ni leh an-in suakkhawmin tum khawm den hi. A zingciang ading khawng kholnuam leh zong, muatziau lel napi, Friday ahih nakleh, a zah nih kipia in, a zingciang dongmah limci silsellel hi.\nIsrael in biakbuk nasepna leh thukhamte khempeuh Paikhiatna leh Gamvakna sungah ki gelhbangin neisitset uhhi. Tuapipimah, Moses in mimalkim in tua thukhamnate simkikkik sakin Pasian’piak ahihlam phawksakkik phapha hi (Deuteronomy 5:6-22).\nHih khangthakte in khapsa gamah lut ding hong kisa keei uhhi. Israelte in makai kikhel ding hong kulta hi. Hih khangthakte in amau masuan banghiam cih a theih dinguh, Khangham Moses in deih hi. Anu apate’ mawhna lampi zuihkik ding deihsaklo ahih mnanin thukham thu hilhkik phapha hi. Thukham sawmte zong hilhphakik in, tua khangthakte in Canaan gam alakuh ciangin a mangngilh hetloh dingun hilh hi.\nEite zong, Zeisu hong pai dinghun pen i sihkhit sawthetlo pahlel ding cileng; tuahun pen ei’ upmawh sangin naizawtham ding hi. I Sabbath kepcinna in Pasian hong sepsaksa tebek thamlo in Zeisu hong paikik ciangin hong hihsak dingte zong koibangin hong phawk sakphapha na ci hiam?\nTawlngak Na’ng Thudangkhat\nIsrael mite Jordan nisuahna lamah phualsat uhhi. Kumpi Bashan gamleh Amorite kumpi nihte gamteng laksak khinzo uhhi. Tua ciangin Moses in, Sinai a kibawl thuciamna pen a Pate’ adingbek hilo a, amau ading zong a hihna hilhpha kik hi. Thukhamna sawmte zong amau te’n simphasak kik hi.\nExodus 20:8–11 leh Deuteronomy 5:12–15 simkhawm in. Sabbath thukham a tellakdan kibatlohna koibang hiam?\nExodus 20:8 ah, thukhamin “Phawk in” cihi. Deuteronomy 5:12 in “tangun” cileuleu hi. “Phawkin” cih kammal zong Deuteronomy 5:15 ah hong pai hi. Hih tengah amaute sal ahihlam uh a kiphawk ding cihi. Amaute suakta khinuh ahihhang, Pasian in lamdangtakin honkhia hikeileh salsuante ahi uhhi. Piansaklai in a gamtang Pasian pen amau suahtaklai in zong gamtang cihthu pen Thukham in phawksak hi: “Topa na Pasian un a vanglian khut tawh hong paikhiatpihna naphawk ding uhhi” (Deuteronomy 5:15). Tu nung kum sawmli lai in khang masate in, a guallelhna uh hih khapsa gamgi ah, tutung khangthakte in anihveina hong dinna uh ahi hi. Khang masate in Egypt pan suahtak nading a thanem mahbangun, khangthakte zong thanem mahmah uhhi. Tua lai in “vanglian khut” anei “a khut zanpa” kisampha uhhi.\nSabbath zong a zop tohtoh dinguh ahi hi. Pasian pen suahtakna ahih manin a Sabbath zong Israel mite’n a tan uh kul hi (Deuteronomy 5:15).\nDeuteronomy 5 sungbek nangawn ah a hilhcianzia cihloh buang, piansakna pen Sabbath thukham tawh ki gamla khollolel hi. Thu khat panin Israel mite Egypt pan hong suahtakna in, Piancil laibu sung a piansakna mahbangin, a ki piankiksakna ahi hi. A suakta Israel tepen, Pasian in a piansak thak mite ahi uhhi (Isa. 43:15).\nPaikhiatna laibupen mawhna pan suahtakna limkhat ahih mahbangin, Hotkhiatna tawh kisai in, Sabbath in Piansakna leh Hotkhiatna limpua ahi hi. Ataktak in cileng, Sabbath in Piangsakpa leh Honpa honglak higige hi.\nJohn 1:1–13 simin. Hih munin Zeisu pen Piangsakpa leh Honpa a hihlam bangteng gen hiam?\nPasian in a mite Sabbathni tang ding thupia hi. Thatlo ding, gulo ding cihte Sabbath ni phawk ding tawh hong piakhawm a, Laisiangtho in Sabbath tandan dingbel amalmal in hong gense nawnlo hi.\nSabbath ni in, eima omzia koibangin bawltawm ding i hihiam? Psalms 92 leh Isaiah 58:13 simin.\nSabbath tanna in Piansakna leh Hotkhiatna pahtawina ahih manin, Topa sungah lungnop kipaknani hiding a, lungziinna hilo ding hi.\nSabbath phawkna cihpen ni sagih ni pan kipan phinglo hi. Sabbath masapen in Piansakna pahtawina ahihmah bangin, Sabbath phawktheih nadingin kal khatbup nasep silbawl geelkhol sit set ding a, Sabbathni in tua teng khempeuh hemkhia sitset in “Sabbath siangthosak” ding hihang. Kal khat sungbup kiginkholh khit ciangin Kiginni (Mark 15:42) Friday ni ciangin, a kisehtuamni adingin lungnopna ngiimkhol ding hi.\nSee also ZSL 10: KIHEL THEIHNA’NG LAMPI HOIH\nLeviticus 19:3in Sabbath tanna tawh kisai bang athupi khat peuh gen hiam?\nSabbath tanna tawh innkuanpih lawm leh gualtawh kizopna puahphatna ahi hi. Pasian in innkuanbuppi kikhawlhna thupisak mahmah a, nasem sila leh gankhawite nangawn kihelsak hi (Exodus 20:8-11). Sabbath leh innkuan tonngiat hi.\nTawlngakna leh innkuanhun in a thupit mah bangin, Sabbath tanna in pawlpi innkuanin mapankhopna ahi hi. Zeisu leitung a omlai in Pasian biakpiakna munah paibek thamlo makaihlai hi (Leviticus 23:3, Luke 4:16, leh Heb. 10:25). Nipi kal sim sepleh bawlte ah manmawh mahmah phial mahleng, i lungsim sungah hong Piangsakpa tungah tawldamna taktak i lunggulh ding uhhi. Nasep silbawlteng tawlnga a Pasian tawh hun zat khopna pen, i kizopna puahphatna a hihmanin, Sabbath tawlngakna sungah i lutciat ding uhhi.\nSabbath tawh kisai in, phutkhak khat peuh leh a thuphate na ngah khak peuh a omhiam? Tuani pen a siangtho hun ahihmah bangin, koibangin nazangsiam thei hiam?\nNgaihsutbeh Ding: “Pasian in A piansakna vanglian hong phawksak a, Ama’ khut tawh a bawlte hong telsak hi. Piangsakpa in a piansakna vangliatnate Sabbath in hong musak hi. Siangtho tawlngakni in, piansaksa-te tungah Pasian’ khutmate i sim ding uhhi. Piansaksa tetawh i kinaih semsem ciang in, Khazih in amah hong omtaktak cih honglak ding a, ama’ nopna leh itna tawh i lungsim hong hopih ding hi.”—Ellen G. White, Christ’s Object Lessons, pp. 25, 26.\n“Topa in, Israel mite Egypt pan a hotkhiatna thubulpi-te lakpan khat in, Ama’ Sabbath siangtho tangdingin a deihna kihel hi. Exodus 5:5 ah “Na mite a nasep panun na tawlngasak uh hi” ci in Pharoah a kamtam ciangin, Moses leh Aaron te’n zong tua Sabbath sianthona hilhcian phapha hi. Tua thu hangin Moses leh Aaron in Egypt gamah Sabbath puahphatna bawlkhin cih hong theisak hi.”\n“Sabbath tanna peuhmah pen Egypt-te sila ahihna phawkna hisaklo ding hi. Piangsakpa phawkna hi a, Egypt ah Sabbath tanding nangawn haksa mahmahna munah, biakna nenniamna pan suahtakna ngahna lim ahi hi. Sila pan a suahtak manun a lungsim sungvuah mizawng, pa neilo leh meigong nenniam thuakte donnopna lungsim aneitheih nading uh ahi hi.”—Appendix note in Ellen G. White, From Eternity Past, p. 549.\n1. Christian pawlkhatte, Adventist pawlkhat nangawn in, piansakna a hilhcianna in, Pasian in damtak in kikhelkhelsak cihbangin hilh uhhi. Sabbath tanna pen Pasian in damtakin khel cih upna leh ni sagih ni tanna koibangin kilamdangsak hiam? Pasian’ kammal Laisiangtho in Sabbath pen piansakna nigukkhit nisagih masapen pan kipan ci napi, a beisa kum awn tampi laipanin ni sagih ni kitangkhin cih upna in bang ngiimna hiding hiam?\n2. Ani tektek thupikei e, kalkhat nikhat tawlngak limlim ding hipeuh a cite kiangah bang gen ding nahiam? Ahihkeileh Zeisu in eite’ Sabbath tawlngakna hi a, tawlngakni a dang kisam kei e acite kiangah e?\n3. Sabbath tawlngakna in banghangin suahtakna phawksakna hithei hiam? Zeh bangliang leh kumpi thukham bangliangin ngaihsutna koici pelhthei ding hiam?\n4. Pawlkhat in Ni sagih Sabbath tanna pen vantung thalawhna peuh ci mawkmawk uhhi. Sabbath tangin vantung thalawh a cih theihna’ng uh bangthu om hiam?\nPrev post Thuhilhkikna sungah Tulai Thuman\nNext post Gup Ngah Kitelcianna


timestamp: atn

url: =Singapore pan Malaysia azuan Bus khatleh Lorry kiphukha, mi 14 liam :: ZOMI DAILY\nposted on 6 December 2017 at 4:10 pm Lomkholna: Malaysia, News, Sawltak, Singapore, World\nSingapore pan Malaysia zuanin apaiphei Express Bus golpikhat leh Lorry mawtawpi nih kiphukha ahih manin, akigawm in mi 14 liam cih Berita Harian News pan kiza hi. North – South Expressway (NSE) kicihna Highway lamzikpi tungah akiphukha hi a, Gopeng khuageinai ah tuni Wednesday (Dec 6) zingsanglam in thupiang ahihi.\nMituanna Passenger Bus pen Singapore panin Malaysia, Ipoh khuapi zuanin atai laitak hi a, zingsang 5:30am hunpawl in Lorry mawtawpi khattawh kiphukha masa cihi.\nPassenger Bus pen Five Stars Company te neihsa, dawlnih apha “Double-decker bus” khat hi a, Singapore leh Malaysia kikal ataite ahihi. Aliam te lakah mi 12 pen Express Bus tungah atuang Passenger te hi uh a, adang aliam mi 2 tepen mawtawhawl Drivers te kici hi. Akigawm in mi 14 takin liamlawh uhhi.\nFire and Rescue Department spokesperson khatin agenna ah hih tuahsiatna apian ciangin zingsang 5:41am hunpawl in huhngetna Distress Call hongki zasak cihi. Tuaciang in Firefighters honkhat in aphual ah ki delhpah cihi.\nFirefighters te atun uhciangin Lorry Driver papen mawtaw maibuk sungah na awkciplai in, Firefighters te’n honkhia uhhi. Liamna pawlkhatzong ngah ahih manin Medic Team te kiangah kipuak cihi.\nPassenger aliam mi 12 tezong Bus sungmah ah na omciplai uh a, limliamthei mahmah uh cihi. Aliam Passenger tepen pasal 3 leh numei 9 ahi uhhi.\nExpress Bus Driver papen amahleh amah pusuak khiathei hi ci’n Spokesman te’n genkhia hi. Aliam Passenger tepen avekin Ipoh khuasung aom Raja Permaisuri Bainun Hospital ah zatui bawlding in kipuak uhhi.\nMore: China ah Bus tuahsia in mi 36 in sihlawh, adangzong mi 13 liamgawp\nTua Lorry mawtawpi pen asungah laidal “Paper” apua phitphet ahihi.\nAdang Lorry khatinzong nawkkha a, ahi zongin tuate aliam kuamah omlo cih kiza hi. Singapore pan Ipoh City azuanin apai ci ahih manin, Zomi te akihelkha loding in lamen hang. Singapore leh Kuala Lumpur kikal hilehbel Zomi tezong khualzin kihelthei zeuhzeuh uhhi. Sawltak #zomidaily\nPrevious: Germany gamsung ah meileng 2 kiphukha, mi 47 liam\nNext: Thai ah Myanmar nupi khatin kum 7 aphapan atanu sikkhau tawh khihcip\nZYA Weekly News :: 19 September 2014


url: =Escuchar Musica de Jane Zhang 2021 - Kpop | Musica OnLine\nInicio Kpop Jane Zhang\nPlaylist de Jane Zhang 2021, La Mejor Musica Cristiana OnLine, Discografia de Jane Zhang , Musica Cristiana Gratis para empezar el dia Bendecidos, Hermosas Alabanzas y Adoracion para Adorar a Dios Padre todo Poderoso, Musica Cristiana para Levantar el Animo, lo ultimo en Adoracion 2021.\nIts Just Not If Tv Series That Year We Just Happen - Jane Zhang\n808 Jack Novak Remix - Jane Zhang\nUnplugged Suite After Smile Bookmark Childs Eyes Live Version - Jane Zhang\nThats It Live Version - Jane Zhang\nWe All Failed Love Wrong Is Wrong Live Version - Jane Zhang\nPainted Heart Live Version - Jane Zhang\nPaint Heart Live Version - Jane Zhang\nTelepathy 808 Budweiser Storm Electric Syllable - Jane Zhang\nThats It - Jane Zhang\nIf This Is Love - Jane Zhang\nWe All Failed Love - Jane Zhang\nNo Word Tablet Live Version - Jane Zhang\nWorld Warriors Live Version - Jane Zhang\nChange Your Worldlive Version - Jane Zhang\nWe Said Yes - Jane Zhang\nSun Shine Alike - Jane Zhang\nMy Way - Jane Zhang\nModern Ballet Transition Live Version - Jane Zhang\nLove Bravely - Jane Zhang\nI Dont Wanna Pray - Jane Zhang\nMulan Star Mulan Movie Episode - Jane Zhang\nDreaming Theme Song Of Panda Heroes Movie - Jane Zhang\nGoal - Jane Zhang\nThe Kingdom Of Women Journey To The West - Jane Zhang\nFighting Shadowslive Version - Jane Zhang\nFinally Waiting For You Live Version - Jane Zhang\nIts Me - Jane Zhang\nOpening Live - Jane Zhang\nLove Is Love Live Version - Jane Zhang\nCould You Stay With Me Theme Song Of Tv Series Foreign Marriage - Jane Zhang\nThinking Beauty Tv Drama Thing Beauty - Jane Zhang\nWe Said Yes Live Version - Jane Zhang\nHappy Live Version - Jane Zhang\nSinging In The Rain Live - Jane Zhang\nNanhai Girl Live - Jane Zhang\nIf Love Continues Live Version - Jane Zhang\nI Do - Jane Zhang\nBe Here Theme Song Of The Movie Dew Beauty - Jane Zhang\nLady Killer Theme Song Of The Movie Mystery Nest - Jane Zhang\nYou Are My Sunshine English Theme Song Of The Movie Why Sheng Xiaomo - Jane Zhang\nThe Book Of Heaven Live Version - Jane Zhang\nWe Are Together - Jane Zhang\nSingle Live - Jane Zhang\nCrazy For Love Live Version - Jane Zhang\nMedley After Im Gone Miss You One Point Zero This Damn Love Live Version - Jane Zhang\nBillion Blessings - Jane Zhang\nHeat - Jane Zhang\nNeed You - Jane Zhang\nAll Of Melive Version - Jane Zhang\nDream Field Live - Jane Zhang\nChasing Love Live Version - Jane Zhang\nKeep The Smile Of The Finless Porpoise Transition Live Version - Jane Zhang\nThank You Keeping The Theme Song Of The Finless Porpoise Smile Activity - Jane Zhang\nOne Woman Solo Version - Jane Zhang\nI - Jane Zhang\nHot Live Version - Jane Zhang\nWhere Is The Time Live Version - Jane Zhang\nLiber Tangolive Version - Jane Zhang\nA Fire In Winter Live Version - Jane Zhang\nHungry Wolf Legend Live Version - Jane Zhang\nCant Afford To Love - Jane Zhang\nHelp Out - Jane Zhang\nSong For Mother Woman Flower Live - Jane Zhang\nPut Down Live - Jane Zhang\nAngel Live Version - Jane Zhang\nUnspeakable Live Version - Jane Zhang\nScroll - Jane Zhang\nPainted Heart Ii Theme Song Of Painted Skin Ii - Jane Zhang\nMy Dream - Jane Zhang\nMake It Big - Jane Zhang\nThey Said The Return Of The Guardian Of The Dragon Gate 2 - Jane Zhang\nIf This Is Love Live Version - Jane Zhang\nPor Una Cabeza Live - Jane Zhang\nThe Sound Of Flowers Blooming - Jane Zhang\nBand Solo Live Version - Jane Zhang\nSotmp Play Live - Jane Zhang\nMust Be Happy The Theme Song Of The Tv Series Lets Love - Jane Zhang\nBe Yourself Rongtai Health Theme Song - Jane Zhang\nHeavenly Book World - Jane Zhang\nBold Live Version - Jane Zhang\nSeventh Sense Live Version - Jane Zhang\nLoving Youlive Version - Jane Zhang\nShelf - Jane Zhang\nFinally Live - Jane Zhang\nIndifferently Love Live - Jane Zhang\nBaby Mom Guitar Version - Jane Zhang\nMy Music Let Me Say - Jane Zhang\nMy Music Let Me Say Live Version - Jane Zhang\nBeauty And Bravery Live Version - Jane Zhang\nIntro - Jane Zhang\nI Believe - Jane Zhang\nHappy - Jane Zhang\nWhats Uplive Version - Jane Zhang\nI Am Mine Live Version - Jane Zhang\nI Didnt Know Live - Jane Zhang\nPersonal Secrets Live Version - Jane Zhang\nI Believe Live Version - Jane Zhang\nHollaback Girl Wind It Up Live - Jane Zhang\nDance Solo Live Version - Jane Zhang\nThe Beauty And Bravery Of A Chengdu Girl Transition Live Version - Jane Zhang\nRay Live Version - Jane Zhang\nAcquired - Jane Zhang\nBang Banglive Version - Jane Zhang\nForever Live Version - Jane Zhang\nSadness In G Major Live Version - Jane Zhang\nDream Party - Jane Zhang\nSadness In G Major - Jane Zhang\nYour Song - Jane Zhang\nAt Last Live - Jane Zhang\nConcerto Pour Une Voix Live - Jane Zhang\nChange Live Version - Jane Zhang\nImpression Of West Lake Rain Theme Song Of Impression Of West Lake Musical - Jane Zhang\nBazzarlive Version - Jane Zhang\nYalta - Jane Zhang\nUntil The End Of The World Live - Jane Zhang\nChilds Eyes - Jane Zhang\nClose To You - Jane Zhang\nEmbarrassed - Jane Zhang\nExit And Entry Live Version - Jane Zhang\nCant Do It - Jane Zhang\nMy Appearance Live Version - Jane Zhang\nBaby Mom Piano Version - Jane Zhang\nLight In The Night - Jane Zhang\nLow High - Jane Zhang\nRely - Jane Zhang\nSunset Boulevard - Jane Zhang\nSo Close And So Far Live Version - Jane Zhang\nPLAYLIST JANE ZHANG 2021\nEscuchar Musicas de Jane Zhang - Kpop mejores exitos musicales de Jane Zhang - Kpop, exclusivos para ti, puedes escuhar musica online y compartir con tus amigos y familiares mp3 sin límites de una manera fácil y sencilla.\nMusica Jane Zhang Gratis, en la más alta calidad 192 kbps, este playlist de Jane Zhang OnLine contiene resultados de búsqueda que fueron previamente seleccionados para ti, aquí te presentamos las mejores canciones que están de moda en este 2021, podrás bajar musica mp3 de Jane Zhang en varios formatos de audio como MP3, WMA, iTunes, M4A, ACC.


url: =Sumpi in pawlpi thaguipi ~ Hau Thang :: ZOMI DAILY\nposted on 11 January 2016 at 8:43 pm Lomkholna: Article, Biakna, Hauthang\nSumpi cih Zomi sungah kammal hong omzawh sawtnailo tuma kumza kim pan kipan ahihi. Tua ma in Zomi te in Sumpi cih kineilo kitheilo hi. Zong kizangbek lohi. Ahizong in leitung khantohna leh biakna pawlpi tuamtuam ah kipawlna hong omciang in thaguipi ding in sumpi kikaikhawm ahihi. Tua sumpi tawh khantoh nading minam vai nasep nalianpi amunmun tekah kizang kizek khia tek ahihi. Pawlpi cih pen biakna bek hilo a, minam kipawlna zong pawlpi ahihi.\n(A) Kipawlna khempeuh in sumpi neihi.\nBiakna bek ah sumpi kikaikhawm hituanlo hi. Leitung kipawlna NGO leh UN pan kipan ei mau munsan tekah kipawl natuamtuam te in sumpilo in nasem theilo ahihi. Adiak in Zomi sung enpak leng minam kipawlna, Biakna kipawlna cih namnih in kimu thei a, hih mun te ah sumpi lo in nasep theih na omlo, kikhangtolo ahihi. Tua man in khantohna ding alunggulh mite leh akin te in biakna kipawlna, minamkipawlna te ah ahih zawhzahzah in mapang tek ahihi.\n(B) Biakna lam;\nBiakna lam ah adiak in sumpi thu akigenciang in sawm ah khat hiden hi. Tua te ah mipawl khat in sawm ah khat piak ding hamsa asa aom hang in sawm ah kua piak ding olbaih asa zong mi kiom veve ahihi. Pasian in sumpi hong ngen leh hong dong hilo hi. Eimautek hihzawhna tawh Pasian tungah lungdam kohna hizaw hi.\nTua Pasian tungah lungdam kohna sumpi te in Pasian vantungpan hongkumsuk in sumpi hong zeek hilo hi. Biakna tawh kipawl Sanginn/biak inn, Asungahvanzat ding namtuamtuam te, Siate, Siampite, Naupang kepna munte , laidal ,laikung Pasian thubu, Labu te leh Biakna tawhkipawl zumte ah kizang kizek ahihi. Sumpi zeek siamte apawlpi zong khangto hi.\nLokho mikhat in mehteh mehngah anpal te angah hunciang in lungdamkohna neiuh ahihi. Tanglai in ahih leh anpal te zu in kisa in pute zukholh hi. Lungdam kohna ding Pasian cih theihnailoh hun ahihi.\nTuhunciang in Pasian thukithei ahihman in Pasian in anno kungte ading in nitang leh guahtui hongpiak na tungtawn in anpal te Pasian Paaina sang in ah nang mah phalna zahzah tawh Pasian tungah lungdam ko kisam ahihi.\nGankhawi mi khat in a vok, a ak, a bawng ,a lawi, a sial te cidam in nonei a, ganhau ahih man in gannei pa mahmah amakiphal nazahzah Mihing Ganhing abawl Pasian tungah lungdam kohna aneih kul ahihi. Tua lungdom kohna in banghiamcih leh gantampi aom zenzen hang in ama aituam vilvel midangte ading ahilo ganno te Pasian in neisak ahih man in lungdam koh ding Pasian tungah leiba anei hi.\nSumzong ,in kha sumsang thei mikhat ,sumeet bawl thei, sum thalawh thei mi ahih leh Sumzon zawhna ding in Cinatna adamsak thei Pasian in damna pia in Sum zongzo ahih man in Sumsan hun in Pasian tungah amaphal zah kizawh zahtawh lungdam koh ding ahihi.\nSawm ah khat cih pen nidang hun a, kizang ahihi. Cihnopna ah tuhun teh mite in sawm ah khat sang in akiphalna zahzah piakhia zozaw a, zong khangto zaw ahihi. Sawm ah khat in siahkaih te hun, leh tuhun a, Tax kumpi te lakna zia tawh kibang ahihi. Ahizong Pasian ading in kiap na napawlpi ah napiak zawh leh kuanman hong kinial lo ding ahihi.\n(C) Minam vai ah Sumpi;\nMinamvai nasepna NGO kipawlna tuamtuam te ah Sawm ah khat tesang in Citpiakna, Aituam hanciamna, Siate sunsiah tuna, Liimsuna, tulaipau in love gift cih te zong sumpi khiakhia ahihi.\nTualai Zomi sung khantoh nading nasep na leh minam kipawl te ah sumpilo kinung ta theilo ahihi. Acih mawh mite kikhoi kikem nuam, Laitheilo te naupang te kipantah nuam, kilempan khua hun zui in khantohna te ah makaite in hong tonpih nuam hong lut pih nuam aminam te khangtosak nuam ahih man in nasep kipat kul ahihi.\nTua nasep na tawh kipawl in amun agamzui in kipawlna, Zomi Association tuamtuam, Zomi innkuan tuamtuam I nei hi. Tua kipawlna te ahzong ahunhun in Zominam ni, Khuado ni kibawl tangtang a, tua mun ah zong sumpi lo nasep mazang tuan lo ahihi.\nMinamvai ah nasep na sumpi kidong tanghtangh samlo ahih hang in minam ading na sepna ding sum apia khia te zong sumpi khiakhia mah ahihi.\nMipawl khat te in Biakna vai, Minam vai ah sum kaih khopnate aom hun ciang amasapen in ma kiphal nazahzah piakzawh leh piak khiat ding ahihi. Nang mapiakkhiat ding sum mitungah dothuailohi.\nAhizong in nasep nakhat neinuam a, Biakna vai, Minamvai ah akiciangtan sumpi om thei hi. Gentehna in Biakinn lamnuam te in neisa zui, muhna zui kiseh theihi. Khangno te ahih leh Awgingpauna leh Music lei nuam amanzah thei khin pawlpi khat tuazah tek kidong leng leizo cih om theiahihi.\nMinam vai ah card bawlna cih te aom leh aman kiciangtan a, telloh na aom leh Ken ading bangzah tungding cihte dottheih ahihi. Ahizong in Zogam mautaam, kialpi tung, Meikang, leh huih pi hang in tuahsiahna om kha zenzen cih te ah kiphalna nazahzah kipan pihna sumpi khiat om thei ahihi.\nTuabang munte zong nangkhiat ding piak ding sumpi midot huailo ahihi. Lokho, Ankhawi mikhat na hi leh zong Pasiantungah nalungdam kohna anpal leh gano napaik ding te naveng te dothuailo ahihi. Nazi (or) Napasal tawh kikum a, nalung kimanpenpen zah tawh Pasian tungah lungdam koh ding bek ahihi.\nPrevious: Khangno leh Ngimna ~ Deih Tung\nNext: Zeisu Bawngkuang sungah banghang in hongsuak? ~ Tungg Thang


url: =US, Wisconsin State sungah thau kikapna piang, mi 4 si ~ ZD :: ZOMI DAILY\nposted on 23 March 2017 at 11:59 am Lomkholna: News, Sawltak, USA, World\nUS, Wisconsin State sungah Wednesday ni in thautawh kikapna thubuaikhat piangin mi 4 in sihlawh cih Fox News pan kiza hi. Asi lakah Police Officer khat kihel ci a, Bank sungah kinialna panin thubuai apiang hiding kici hi.\nEverest Metro Police Chief Wally Sparks in News Conference ah agenkhiatna ah aliam Officer pen ama Department ah nasem khat ahihlam genkhia a, thautawh akappa zong kimankhin cihi. Ahi zongin Wally Sparks in amami asi Officer pa min leh adang asi mi 3 te minpen bangmah genkhiatna neinailo hi.\nBrief News Conference ahih mahbangin bangmah thu kidot hun omsaklo uh a, ahi zongin khuasung mipi te adingin bangmah lauhuai nawnlo hi ci’n thunei te’n genkhia uhhi.\nHong sihsan te leh a innkuanpih te naphawk un. Thungetna ah nahelsak un ci’n Wally Sparks in genbeh hi.\nDepartment of Justice’s Division of Criminal Investigation panin Deputy Administrator Jason Smith in agenkhiatna ah hihvai tawh kisai in Officers 100 val in athu ki sitcian, kancian a, thulehla akicingzaw in Thursday ni in hongki pulakkhia kikding hi ci’n genkhia hi.\nHih Wisconsin Shooting pen Bank sung, Law Firm sung, Apartment Complex sung cihtengah akikapgawp hi a, thautawipa leh Police Officer, SWAT Team tetawh tawlkhatsung kilehkaptuak cihi. Nai tampisung akikapkhit ciangin nitaklam 5pm hunpawl in kikapna vengpan cihi.\nApartment Complex sungah aom numei khat ii genna ah 1:15pm hunpawl in Apartment kongkhakpan ka etsukleh Squad Car hongpaiphei in, tuazawh asawtlo in thau kikapna ging kiza a, Officer khat tuksuk cihi.\nRelated: USA, California State sung khuahun siagawp in, mi 4 sikhin ~ ZD\nTua aliam Officer pen SWAT Vehicle tawh asawtlo in kipuakhia kamu hi ci’n Kelly Hanson akici kum 21 apha khatin genkhia hi. Nitaklam 1:15pm hunpan in thau kikapna akipan pen nitaklam 5pm hunciangin mansiangpan cih kiza hi. ZD Sawltak #zomidaily\nPrevious: Khe 4 leh Nungzangguh 2 anei naupangno khat buaina omlo in Surgery kibawlthei ~ ZD\nNext: Yangon khuasung aom Company khatah damiah lut ~ ZD


url: =US Texas sanginn sungah thaukappa kimankhin, mi 10 si, 10 liam :: ZOMI DAILY\nposted on 19 May 2018 at 3:14 pm Lomkholna: News, Sawltak, USA, World\nUpdate: US, Texas State sung aom Santa Fe High School ah pasalno khatin thautawh aphialkap gawpna hangin misi pen 10 ah ki behlapto hi. Misi atamzaw pen sangnaupang vive hi a, thautawipa zong Police te’n mankhiathei uh cih Agencies News pan kizakbeh hi.\nTua thaukappa pen amin Dimitrios Pagourtzis kici a, kum 17 aphakhinkhat ahihi. Amahzong Santa Fe High School mahah sangkah Junior student khat ahihi.\nGovernor Greg Abbott in agenkhiatna ah tua thaukikapna hangin mi 10 si in, adangzong mi 10 mah liam uh cihi. Texas State sung aom sanginn te ah thaukikapna ahuaisia penpen khatzong hi ci’n genkhia hi.\nThaukappa ii azat thaute pen Shotgun khatleh .38 Revolver khat hi a, tua thaute pen apa ii neihsa hi in, apa’n tua thaute thukhun tawh kituak in Legal takin aneih kici hi.\nThautawipa in amasa in Classroom sungah Pipe Bombs lawnphei masa in, tuakhit ciangin thautawh sangnaupang leh amuhpeuh aphialkapgawp ahihi. Governor in agenkhiatna ah tua thautawipa ii aomna Residence munnih ah zonna kinei in, apuakkhamthei Explosive Device leh CO2 Device, Molotov Cocktail cihtezong kimukhia cihi.\nTua thautawipa in ama Facebook tungahzong “Born to Kill” akici laimal akigelh T-shirt khat khahkhia ngei cihi. Tuabangin mithatding in apiang kahi cih laimal akigelh T-shirt akhahkhiat khitzawh asawtlo in hihbangin agamta ahihi. Amahzong anunung ah amahleh amah ki kaplupsawm a, ahi zongin amahleh amah akithahlupding taktakciangin hangsanlo, ki thatlum ngamlo cimawk hi. Sawltak #zomidaily\nVideo: President Trump on shooting at Santa Fe High School in Texas: “We grieve for the terrible loss of life and send our support and love to everyone effected by this absolutely horrific attack.” He also says, “My administration is determined to do everything in our power to protect our students, secure our schools and to keep weapons out of the hands of those who pose a threat to themselves and to others.\nAbeisa US History ah thaukikapna ahuaisia phadiakteng:\n2017 October khasung in Las Vegas ah thautawi khatin Outdoor Country Music Concert kibawlna ah mi 58 kaplum, aliam bekbekzong mi 550 pha. Amahzong amahleh amah ki thatlum. Hihpen US History sungah “Mass Shooting” misi atampen, ahuaisiapenpen ahihi.\nJun 12, 2016 ni in Orlando City aom Gay Nightclub ah thautawi pasal khatin mi 49 kaplum. Tua thautawipa zong Police te’n kaplum.\n2007 April khasung in Virginia Tech University ah Korea sangnaupang khatin thautawh sangnaupang tampitak kaplum, anunung ah amahleh amahzong kikaplum. Akigawm in mi 32 si.\n2012 December khasung in Connecticut, Newtown ah kum 20 aphakhin khatin anu thatlum. Tuakhit ciangin Sandy Hook Elementary School ah sangnaupang tampi kaplum, amahleh amahzong ki thatlum. Akigawm in mi 26 si.\n2017 November khasung in Texas, San Antonio pualam aom Sutherland Springs, Baptist Church ah thautawi khatin Sunday kikhawm mipi te kapgawp, mi 26 takin sihlawh.\n1991 October khasung in Texas, Killeen Town ah pasal khatin Restaurant khatah mi 22 thautawh kaplum. Amahleh amahzong ki thatlum.\n2018 February khasung in Florida, Parkland aom Marjory Stoneman Douglas High School pan akihawlkhia sangnaupangkhat thautawh kuankik in mi 17 kaplum.\n2015 December khasung in San Bernardino ah Christmas Office Party akibawl laitakin Muslim nupakop khatin mi 14 kaplum. Amauzong Police te’n kaplum.\n2009 November khasungin Texas, Killeen aom US Army Psychiatrist khatin thautawh mi 13 kaplum, aliamzong mi 42 pha.\n2009 April khasungin New York, Binghamton aom Civic Center ah Vietnamese Immigrant khatin thautawh mi 13 kaplum. Amahzong ki thatlum.\n1999 April khasungin Colorado, Littleton aom Columbine High School ah naupangno khatin mi 13 kaplum.\n2013 September khasung in Washington Navy Yard headquarters ah galkaplui khatin mi 12 kaplum, amahleh amahzong kikaplum.\n2012 July khasung in Colorado, Aurora aom Movie Theater khatah pasalno khatin mi 12 kaplum. Adangzong mi 70 bang liam. Tuapa pen khantawn thongkiading in thukipia.\nPrevious: Pi Niang Do Man (Suangzang, Zahlangh beh) in USA, Glenpool khuapi ah hongnusia\nNext: Najib innsung aom vangil kepna Steel Safe kihong theita


url: =Room Rent For Circuit Road in Macpherson / Potong Pasir | Room for Rent & Flat Share | Gumtree Classifieds Singapore\n"room rent for circuit road" in Room for Rent & Flat Share in Macpherson / Potong Pasir\nAlert Filters: Room for Rent & Flat Share in East (Keyword:"room rent for circuit road")\nCommon Room @Macpheson Mrt (Cc10)/ Mattar MRT(DT25)!(87 Circuit Road)\nNear Macpheson Mrt (Cc10)/ Mattar MRT(DT25)!Common Room @ Blk 87 Circuit Road.*Furnish with aircon & wifi (Share Bill)*Next to Food Court / Wet Market / Shops *8 mins walk to Mattar MRT(DT25) / Macpheson MRT (CC10)*Many Buses To City / Paya Lebar / City Hall *Avail: Immed *Px: $680 (1pax) (share pub & wifi bill) $750 (2paxs) (sh ...\nGet a daily alert with: Room for Rent & Flat Share in East (Keyword:"room rent for circuit road")


url: =Kawlgam gamvai thupiang Report ( 2013 )\nPresident pa le Hluttaw kikal kikamtamna abanban a om na thu pen atunga I gen sa mah bangin 2008 Thukhunpi thanemna hang hi pi pen hi. Upadi bawl theihna thuneihna pen hluttaw in aneihna tungtawnin upadi bawlbawl uh a tua khit ciangin President kiang puak phei uh hi. President pa in kipsakna aneih khit ciang bekin Updi dingin akizang thei pan ahi hi. President pa in lem a sak nai keileh Thukhunpi sunga paiziate zui in ama deihna ( behlap/ hemkhia ) tawh hluttaw ah puak kik thei hi. Ahi zongin tua pen ani ( hun )kiciangtan na sung bekah hi thei hi.President pa deihna te hluttaw in a san sak pawlkhat om a, azatsak loh zong pawlkhat om hi. Hluttaw thukhensakna pen a thu tawpna ahih manin President pa in a thukimpih mah kul zel hi. President pa thukimpihna tawh Upadi pawlkhat akip suak a, pawlkhat pen ani ( ahun ) cing ahih manin akip suak veve ahihna News te panin kimu zel hi. Hih pen Hluttaw le kumpi thunei ( President ) te kidemna na khat ahi hi. Hluttaw upadi bawlpawl le thuneilamte upadi bawlpawl te pilna kidemna hi a, a makai te gel a kidodo tawh kibang hi. Hih hang mah zong thukhunpi khenmangte (ခုံရုံး ) avek un atawp giapna uh thubulpi na hi pah hi. Nung lam deuh in hluttaw pan a kibawl upadi nam 7 le thukhupi puahna ding thu 16 te pen President pa in thukhunpi thukhenmangte kiang puak dingin a gelna I mu ciat hi.


url: =Lungdambawl Thupha (Isai 9:6) ~ Rev. Thuam Khan Thang :: ZOMI DAILY\nLungdambawl Thupha (Isai 9:6) ~ Rev. Thuam Khan Thang\nposted on 24 December 2014 at 2:21 pm Lomkholna: Article, Biakna, Christmas\nKamsangpa Isaiah in Jesu suah ma kum 700 lai-in Jesu Khris suah nading mukhol hi. Naungek min pen, a min in gen lo a, a thupitzia, Pasian a hih-zia, a vangliatzia…cih bangin gen hi. Naungek’ thupitzia, lamdanzia lahna kammalte a kizatzia, a khiatnate a nuai a bang ahi hi.\n1. Lamdang, thulakpa (Wonderful Counselor) A masapen min hi a, min nih kithuah (Lamdang, Thulakpa) ahi hi.\na. Lamdang: (Wonderful) cih kammal in a suak thak ding naungek pen naungek mawkmawk hi lo, a lamdang Pasian hihna a lahkhiatna ahi hi. Naungek ngeina bang a suak naungek hi loin “Pasian-mihing” naungek ahi hi.\nb. Thulakpa: (Counselor) cih kammal in leitung mit tawh kimu thei lo Pasian’ muh theihin hong laka hi (Jn.12:45). Pasian’ lungsim hong pulak a, Pasian’ deihna hong theisak hi. Mihingte’ lungsim tawh a kithei zo lo, Pasian’ thuthukte hong theisak hi. Jesu in ama’ om nawnloh ciangin ama’ tang dingin huhpa Kha Siangtho hong piak ding hong kamciam khol hi.\nKha Siangtho pen Greek pau in Paracletos kici a, tua pen huhpa, panpihpa, thapiapa, lamlakpa cihna ahi hi. Kha Siangtho in Pasian’ thuthukte hong lak a, hong hilh hi (Jn.14:26;15:26;16:14). Pasian’ lungsim hong hilh a, thuman lampi ah hong kha hi (Jn.16:12-15).\nEden huan pan a kitat, mite lakah Pasian ompihna thupha pen hong suak thak naungek in hong puak kik hi. Mite pilna, lungsim, khuak tawh tel zawh loh, muh zawh loh, zon zawh loh, Pasian mi bangin hong piang a, hong itna, hong gupna, hong kep hong khoina, Jesu Khris in hong lak a, Kha Siangtho in i tel theih nading, i up theih nading, i nuntakpih theih nading in hong huh hi.\n2. Vanglian Pasian (Mighty God) ‘Vanglian’ (saba) cih kammal Thuciam Lui (TL) sungah 4486 vei kizang hi. ‘Pasin vangliatna thupitna pen mite tungah Mual sangpi bang hi’ cihna hi. Pasian’ vangliatna leh thupitna genna bekah kizang kammal ahi hi. A Vanglian Pasian in A mite ading gal dosak a, (Jos. 23:3), honkhia-in kem hi (Pai.6:6). Hong suak thak naungek pen naungek mawkmawk hi lo, a lamdang thulakpa ahih bek tham lo, Van leh lei a Bawlpa, mite ading a muanhuai, a belh tak, pasiante’ Pasian ahi hi. A ut bangin na a sem thei Pasian hi a, Israel mite ading van pan manna moh khiatin vamimsa tawh vaak hi. Suangpi pan tui phulsak hi. Mit muhna tawh zawh ngei loh ding mi thahatte, lum leh tei loin zo hi. Egypt pasiante, a bia mite adingin gimna suaksak hi. Ama’ makaihna a mang lo, a lehtatte leh a lehdote, gimna tuamtuam tawh vak hi.\nThuciam Thak (TT) hunah, Pasian vangliatna a genna-in kam ‘exousia’ “tehpih theih om lo, Vanglianpenpa” cihna ahi hi. Jeus Khris, mi bangin leitungah hong suah ciangin Pasian’ vangliatna hong lak hi. Natnaten A thu mang a, dawiten kihta-in A thumang uh hi. Khuahunten A thu mang uh a, sihna nangawn in A thu mang hi. Mihingte’ gal lianpen sihna, zoin thokik a, vanglian Pasian a hihna kilangsak hi (Efe. 1:19-20, 3:16-20, Pil. 3:10, Kol. 1:11).\nSawltak Paul in Pasian’ vangliatna a genna ah; “Pasian haina pen mite pilna sangin pilzaw a, Pasian thanemna pen mite thahatna sangin hat zawlai hi” (IKor.1:25) ci hi. Thuciam Lui hun a Pasian vangliatna kilahna ahi, lim leh nalamdangte, TT hunah kizom a, Jesu nuntak sungin tampi bawl hi.\nNungzuite hunah kizomto suak hi. Pasian in a vanglian, pasiante’ Pasian, a Bawlpa, a Neipa, tehpih om lo pa a hihna tuni dongin lim leh nalamdangte tawh hong lak hi.\nSadhu Sandar Singh in Pasian thu a up ciangin, a beh thupina minsia ding, maizumhuai ding ahih manin, a paten guza (poison) pia hi. Sadhu Sandar Singh’ biak Pasian in a vanglian Pasian, guzate a zo Pasian ahihna kilangsak a, luakhia-in bangmah cilo hi.\nLeitungah biakna tuamtuam om a, leitung nuntak sung nuntakzia ding leh sih khit ciAng thu ding vive hilh uh hi. Biakna dangten pasian zong uh a, pasian a suah sawm laitakin ei’ Pasian in ei hong zongtawm hi. Vantung tokhom nusia’n hong kumsuk a, ei sep zawh loh teng hong sepsakin singlamteh tungah sihna thuak a, sihna zo-in thokik hi. Jesu in mite tel zawh loh, tel theih loh, Pasian itna hong lak hi, Palai hong sem hi. Ei ading in hong thuumsak hi. Hih leitung i nisim nuntakna ading in a muanhuai, a belhtaak Vanglian Pasian hi a, Amah a belte ading in a hoih Pasian ahi hi.\nHih leitung nuntak haksatna sungah nopsakna thupha leh lametna thupa hong puak a, a piang bang bang tawh lungkim theihna thupha hong neisak hi. Vantung gam malep in hong ciam kholsak hi. Kumpi David bangin galtai a bang, a siahuai hih leitungah hong ompih a, nuamtak hong ihmusak in hong khanglo sak zel hi.\nTukum lungdambawl i bangci dawn hiam? Nek leh dawn bek tawh buai loin, i dawn Naungek hong suahna thu, A min khiatnate, limtak ngaihsun in nisim I nuntakna ading I lak theih leh, tukum lungdambawl in nang leh kei ading thuphapi hi ding hi. Nidang hunte sangin man hong neizaw ding a, na nuntakna hong kilamdang ding hi.\nRev Thuam Khan Thang, D Min\nKhanlawhna Hun, Dec 2003/ Fellowship News\nPrevious: Cimphawng ciamnuih (24 Dec 2014)\nNext: Pa Nang Go Pau in Hong Nusia\nZo vontawite laitual lenna Swe-tui vangkhua – 5\nKhatvei khialhna, khantawn supna


url: =Zogam, Zomi, Zolai, Zo ngeina – 4 :: ZOMI DAILY\nposted on 7 January 2015 at 11:00 pm Lomkholna: Article, Langkhankhai, ZomiTimes\n(Zomite Pasian Anei Athei Minam leh Ngeina Kician Neite Ihi Hi)\nLeitung ah Ngeina kician anei tawm mahmah hi. Adiakin leitung khualzinna leh nekzonna hangin leitung ah minamkim kitengkhawm gawp ta a, ngeina tampi kigawmin ngeina pawlkhat kinusia a, ei ngeina ahilo pawlkhat zong ila izang hi. Gamdang tung Zomite in zong apu apa zat ngeina pawlkhat kimangngilhin pawlkhat mundang ah kizang thei nawnlo a, pawlkhat leuleu ei ngeina hita kei leh minam dangte tawh kikholhna ah izatpih om hi. Midang tawh ikipawlnop leh ei ngeina pawlkhat nusiat kulin minamdangte ngeina pawlkhat zong izatpih kul thei hi.\n1. Zomite Pasian Anei Athei Minamte Ihi Hi.\nChristian biakna hong tunma hunin Zomite in Ahing Pasian theiin anei minamte ihi hi. Zeisuh min izakma thamin Ahing Pasian khat om hi, Amah in lungsim hoih lua ahih manin ei Zomite aa ding siatna hong bawl ngeilo hi. Dawi\nleh Kau in hong bawlsia hong susia a, tua te lungkimna dingin biakkul paaikul hi ciin Dawi leh Kaute duh leh deih ding zu, sa, an, vante tawh ibia hi. Dawi leh Kau ibiak hangin thupisa leh um hilo-in kihtakna leh sihna natna zawnna pan isuahtak theihna ding lel a abia ihi hi. Damna Hauhna leh nuntakna Pasian piak ahihlam kithei napi, asusia thei Dawi leh Kau bia kei leng hong sisak nasak zawngsak hausak thei hi ciin ikihtak ilau main ibia a, nuntakna hauhna damna leh cihtheihna pen Ahing Pasian kiang panin hong pai a, amah bek biak leh paai ding hi cih itelloh man ahi hi. Ahi zongin tu-in Christian biakna – Zeisuh Khazih nungzuihna thu itheih itel ciangin iminam bupin ibia izui ta hi.\n2. Zomite leh Israel Mite Bek In Ahing Pasian Thei masa uh a, Pasian Piak Ngeina Kician ineihna Kibang Hi.\nThuhilhkikna 4:7-8 sung ah Moses in Israel mite tung ah thu ahilhna ah ” I kisap hun simin kiko leng ahong dawng eite Pasian bang anei minam lian kua om ahi hiam? Eite bangin thukham leh ngeina kician anei minam lian kua om ahi hiam?” ciin Israel mite tung ah gen hi. Israel mite in Pasian neiin Pasian piak ngeina leh thukham kician mahmah nei uh a, Lai Siangtho sung ah Israel mite in thukham 613 aneihna thu imu hi. Zomite in zong Zomite zuih ding ngeina leh thukham kician inei hi. Zomite Pawi leh sagawh, nopna leh dahna ah zuhawm sahawm ngeina kician inei a, tua ingeina koi ah kimu hiam icih leh nopna dahna a kigo ding vok, bawng luang khat tung ah tanu tapa, behlehphung,ulehnau, lawmlehgual ngah leh tan ding sahawmzia sehsa ahi hi. UK leh USA in leitung kiukna thukhun Danbupi kician aneih hangin ulehnau behlehphung lawmlehgual tawh kizopna zuhawm sahawm ngeina kician neiloin amau utbangin deihsak leh tampi pia, deihsak kei leh tawmcik neucik pia hilel a, Zomite in panmun zuiin zuhawm sahawm akikhiam akikhan mawkmawk thei hetlo ngeina kician inei hi. Leitung ah Zomite ngeina banga akician ngeina anei kuamah omlo a, Zomite minam lian ihi hi cih kilang hi.\n3. Zomite Pasian Anei Athei Minam Lian ihih leh I Ngeina Kician Neihna in Zeisuh Upna Hisak Ni\nKumsimin angeina bangin lungdampawi ibawl hi. December 25 ni Gumpa Zeisuh Khazih hong suak hi ciin biakinn ah lungdamna ko-in asuak Zeisuh Khazih biakna inei hi. Ahi zongin Zeisuh nei taktaklopi angeina bang ahih leh leitung ah mihamsia pen ihi dinga, Zeisuh Khazih anei ihih leh ineih Zeisuh Khazih in Zomite minam lian a hong bawlna thu itelna hangin leitung ah mihampha pen ihi ding hi. Zomite ihihmanin hampha kisak bekloin Ahing Pasian anei Zomite ihihna hangin mihampha hing acithei dingin Zomite iki deihsak hi. Zomite minam lian a hong bawl ibiak Pasian pahtawina sangpen pia-in Topa sung ah nuam asa mahmah minamte ihih leh Pasian thupha ingah paisuak bek ding hi. Zulehsa khamtheih leh sumlehpai bek ngaihsut a ineih leh leitung a mihamsia pen ihi ding hi. Zomite in Pasian hong piak ingeina hoih ahi zuhawm sahawm zia mangngilhlo-in tanau meltheih naihuai leh lawmlehgual akilawm mun ah akoih thei dingte ihihna dingin Pasian in thupha hong pia ciat ta hen. 2014 Lungdampawi thupha in innsung bangkua leh mimal tung ah hong tung ta hen.\nPrevious: Kawlgam president U thein sein leh mangpite zogam ah zin\nNext: Kumthak leh Lawhcinna ~ Dr. Ngul Khan Pau\nZAM Thupuak :: 08 February 2015\nMinam leh gam khantoh nang: Banghang pilna, siamna kisam ~ CS Dal


url: =MOTHER TERESA KAMMAL HOIH PAWL KHAT. - Laibu Saal\nHome > Thuluui/Articles > MOTHER TERESA KAMMAL HOIH PAWL KHAT.\nMOTHER TERESA KAMMAL HOIH PAWL KHAT.\nGelh ~ Thang Khan Lian.\n “Mi dangte tungah thu na khenkhen leh it hun ding na ngah ngei kei ding hi.”\n “Mi khempeuhin na lianpi sem thei lo hi. Ahih hangin itna tawh na neu nono kisem thei tek hi.”\n “Kilemna pen nuihmai tawh hong kipan hi.”\n “Van tung gam pen hi ci ding hi cih gen thei lo hi’ng. Ahih hangin I sih ciangin Pasian in thu hong khen ciangin, “ Na dam sungin na hoih bang zah na sem khia hiam? Hong ci lo dinga, “Na septe khiatnate ah Itna tawh bang zah vei na sem hiam?” hong ci ding hi.\n “Mi en in ka nuih sim det pen itna ka-lahna lim hi. Tua pen ka piak theih a manpha pen hi.”\n “Zan ni bei ta a, zing ciang hong tung ding om lai hi. Tuni in sep theihna ding hun I nei hi. Zing ciang a si dingin kingaihsun in la tu ni in nasep kipan in.”\n “Itna lah khiat ding pen na thahatna leh na hih theih khempeuh teng tawh na hih dingin ngaihsun kha kei in. Itna kici pen gim ta ing cih nei lo a I lahkhiat I hanciamna hi zaw hi. Thu neu nonote ah thuman ding kisin le the tuate pen na thahat a kipatna ahi hi.\n “Kam khum pen tom vei sung bek a ging kiza hi. Ahih hangin a thawn pen sau thawn mahmah hi”.\n “Na kiangah hong pai peuhmah a lungnuam zaw leh a lungdam zaw in kiksak khial kei in. Na gamtatna, na kampauna, na mit hekna leh na nuihna panin Pasian’ itna lahkhiat ding hanciam den in.”\n “Zawnna lian pen I cih in tangkhat kisakna leh kuamah in hong it lo hi cih I kisakna hi zaw hi”\n “Lungnopna I neih theih kei leh mi dangte ka it bangin midang ten zong hong it ding hi cih na mangngilh hang ahi hi”.\n “Leitung ah kilemna bang ci leh om sak thei ding ka hiam na cih khak leh na inn ah ciah kik in la, na innkuanpihte it ding kipan masa in”.\n “Pasian in I lawhcing ding hong deih hilo a, I hanciam ding hong deih hi zaw hi”\n “I piak khiat zawh zah pen a thupi pen na hi masa lo a, I neih tawh kituak-a piak khiat ding I hanciamna thupi zaw hi.”\n “I sih ciangin I degree, I buaih lakte, I hauhnate, a thupi I sep khiatte tawh thu hong kikhen lo ding a, “Ka gil kial lai in nek ding nong pia a, guaktangin ka om lai in puan nong silh sak a, teenna ding ka neih loh lai in na inn ah nong tung sak hi” cih tawh thu hong kikhen zaw ding hi”.\n “Kei hanciamna bek in leitung ka khek zo kei hi. Ahih hangin tuipi a kilokna dingin suang tawh ka lawn thei hi.”\n “Leitungah an duh a gilkialna beisak ding sangin itna hangin gilkialna beisak ding haksa zaw lai hi”.\n “Nitumna lam gamte ah natna nasia pen leh a lauh huai pen TB ahih kei leh phaaknatna hi lo a, kideidanna/kituam bawlna, kideih lohna kikhual lohna leh aituam a ding bek ngaihsutna hi zaw hi. Natna pen zatui tawh kidamsak thei a, lungzuanna, khuangaihna leh lamet bei kisakna pen itna bek tawh kidamsak thei hi. Moh them khat nek ding nei loin mi tampi mah si a, tua sangin itna kisam in a si tam zaw tham lai hi. Nitumna lam gamte zawnna pen a tuampi hi zawsop hi - tangkhat kisakna leh khuangai-lungzuang zawnna bek hi loin kha lam ah zawnna zong ahi hi. Hih gamte ah ki it loh zawnna tuuk a tun banah Pasian lunggulh zawh loh zawnna zong tung hi.\n “Hong cing, hong makaih in lam a hong hilh Kha Siangtho len’ sangin a hat zaw in lam pai ding sawm kha kei in”.\n “Kiniamkhiatna tawh nungta le cin midangte zong kiniamkhiatna tawh nungtak ding dan a hilh na hi pah a, kiniamkhiat lel ding uh hi”.\n KINIAMKHIATNA LAH THEIHNA DING ZIA PEN TAM LO HI.\n “Nang leh nang kisial in kampau kidawm in.\n Nang buaina tawh buai lel in.\n Mi dangte sai nuam lua kei in.\n Lunghimawh lua den kei in.\n A siate pel in la, siatna na tuah ciangin.\n Lungdamtakin sang in la kibawl pha den zaw in.\n Mite’ gamtatkhialnate maisak den in.\n Simmawhna leh bawlsiat thuak zawh ding kisin in.\n Hong kimawhsak ciangin sang siam in la, mite hong mangngilhna leh huatnate thuak dan kisin in.\n Ko na leh simmawhna na tuah ciangin lung hi dide in la, thuak lel in.\n Na thumanna khahsuah kha kei in.\n Na gualzawhna dingin a haksa pen teel tawntung in.\nSource : Zomi Thupuak (Facebook Group) leh Mother Teresa Page.\nItem Reviewed: MOTHER TERESA KAMMAL HOIH PAWL KHAT. Description: Rating: 5 Reviewed By: Cinpu Zomi


url: =US Supreme Court Justice khat ding kikipsak ta :: ZOMI DAILY\nUS Supreme Court Justice khat ding kikipsak ta\nposted on 30 October 2020 at 8:21 am Lomkholna: News, Thomasmung, USA\nBreaking News: US Supreme Court Justice khat ding kikipsak ta: Atheih Huai US Supreme Court:\nUS gam ii Court asang pen ahi US Supreme Court ah Justice mun khat a awn na tawh kizui in President Trump (Pu Trump) in ama muan pen ahi Judge Amy Coney Barrett pen kip sak theih nadingin Senate ah hong puak na tungtawn in US Senate ah nai tampi akikup khit zawh uh ciang tu ni vote kila in 52-48 tawh kipsak (confirm) ta uh hi. Pu Trump ii Kumpi sep kum 4 sung Judges 3 pen Supreme Court ah aguan na hi ta aa, ama gualzawhna lianpi khat zong ahih manin kipah huai mahmah hi.\nTua bek thamlo in ei Pasian thu um te’ i gualzawhna khat zong ahi hi. Supreme Court ah tulai tak Justices teng en kik leng:\n1. Associate justice Samuel Alito (Appointed by W. Bush)\n2. Chief justice John Roberts (Appointed by W. Bush)\n3. Associate justice Clarence Thomas (Appointed by H.W. Bush)\n4. Associate justice Stephen Breyer (Appointed by Clinton)\n5. Associate justice Elena Kagan (Appointed by Obama)\n6. Associate justice Sonia Sotomayor (Appointed by Obama)\n7. Associate justice Neil Gorsuch (Appointed by Trump)\n8. Associate justice Brett Kavanaugh (Appointed by Trump)\n9. Associate justice Amy Coney Barrett (Appointed by Trump)\nUS Supreme Court pen US gam ah asang pen Court hi aa, 1869 in Justices 9 tawh akiphuan khia ahi hi. Asang pen court ahih mah bangin gam aading vai thupi tampi khensatna nei uh hi. Supreme court rules pai dan ah case khat san theih nadingin Justices 9 lak pan 4 in a thukim (4 votes) kul aa, case khat azawh theih nangin Justices 9 sung pan 5 te in athukim (5 votes) kul hamtang ahi hi.\nAbeisa hun te ah vai thupi mahmah te sung pan Nu leh Nu, Pa leh Pa kiten theihna (same-sex (gay) marriage), Nau phiatna (abortion), Obamacare, Transgender vai cih te zong khensat na nei uh ahi hi. Supreme Court in akhensat nak leh US State khempeuh in azuih kul ahi hi. Hi thu te pawlkhat pen Pasian thu tawh zong kituak vet lo ahih manin mipi atam zaw in sang thei lo uh ahi hi.\nTulai tak Supreme Court ah Pu Trump ii hong guan Justice khat tawh hi leh tu in Conservative (Republicans) lam te 6 leh Liberal (Democrats) lam te 3 om ta aa, conservative te 3 in tam zawh ta uh ahih manin Democrats lam te dah mahmah uh hi. Tua hi aa, Supreme Court pan mipi deih loh thu te bang teng hong lumlet khia kik ding hiam cih akua mapeuh in lung ngai tek ta uh ahi hi.\nTu ni Supreme Court vai thu piang pen Pasian deihna hi dingaa, Topa in US gam hong puah kik nuam hi ding hi ci in kilamen tek hi. Thomas On Sian Mung (Thomas Mung Guite) Washington D.C October 26, 2020 (Sunday). MOMNO Media & Museum\nPrevious: MP te bangci teelding ~ Khup Khen Thang\nNext: Politik thugen na ah utdandan in kilaih theihi\nLZI Kipawlna: Thupulakna (Nov. 14, 2014)\nNgilh Mawh Tunnu ~ Kappi Khuptong\nChristmas Message from Bishop Lian Khen\nZomi Foundation Fund Sumdonna leh Committee Theihsakna\nCiamteh dinga hoih thu 12 ~ Thang Khan Lian\nPasian hong itna in na nuntaakna hong kilamdang sak zo hiam? ~ Zomi Quavadis\nPresident Trump in “Travel Ban” athak letmat thuhna neikik leuleu ~ ZD\nJohor innsung khatah Sokval “Cobra” gulpi khat lutin apai khiatna kitheilo


url: =Bethlehem Khua lam zuanin ~ T. Sawm Lian :: ZOMI DAILY\nBethlehem Khua lam zuanin ~ T. Sawm Lian\nposted on 7 December 2016 at 7:00 am UTC+9:30 Lomkholna: Article, Biakna, Christmas, Sawmlian\nJesu suahna thu a theih uh ciangin tuucingte, mipilte, leh Herod in bia nuam ciat uh hi. Ahih hangin hong biak taktak uh ciangin a baikdan uh, a biakzia uh hong kibang lo hi. Tuucingte in Jesu suahna thu a theih phet un bia dingin pai pahin, a biakzia uh leh nau-etna a piak lam uh kithei lo hi. Amau nasep leh pilna i ngaihsut ciangin a tuaci ding mah ahi hi. Mipilte in Jesu suah thu a theih uh ciangin nau-et nading tawi-in, a pianna mun zuan pah uh a, a tun uh ciangin khukdinin bia uh a, nau-etna van manpha pia uh hi. Kumpi Herod in Jesu suahna thu a theih ciangin a galkapte samkhawmin, Kumpi thak hong piang pen thah sawmin, Judah gam sunga naungek khempeuh that mawk hi.\nHih atunga i gente panin Jesu hong pianna thu a theite lakah biakdan nam tuam om hi cih kimu thei hi. Tukum Jesu hong suak hun pen bangci bangin muak ding na hi hiam? Tuucingte bangin Jesu mu ziau ding maw, mipilte bangin nau-et nading van manpha tawi-in zahtaak takin khukdinin bia ding. Van manpha piak ding na nei kei zongin na neih laka manphapen ahi na lungsim Topa in deih hi; tua tawh na bia nuam hiam? Tua banah tuhun ciangin mipilte bangin Jesu taktak piak ding om lo a, ahih hangin mi genthei leh tagahte pia thei hi teh. Tuate tunga nasep pen Ama tunga sem bangin Pasian in ngaihsun hi (Mat. 10:42, 25:31-40). Tua ahih kei leh kumpi Herod bangin mite buaina, sihna leh kahna a piangsak hizaw ding. Nang deihteelna-ah kinga hi.\nI Khristian nuntakna ah paisan ding tamzen si! Khudam nuaiah, huipi leh guahpi nuaiah inn lum nusiain biakin kizuan a, eima mimal nasep ding tampi kawmkalah Pasian mina kipawl nadingin na kisem hi. Biakna sunga makaite bang diak, leitung thu-a meetna a om zong hi lo napi lawp takin a sep theihna uh leh, leitung nopsakna tampi a nusiatna uh pen nusiat taak ahihna a theihcian man uh ahi hi. Tua banah hunbit a khasum tawmcik sanga Pasian nasemte in zong, hih Jesu a bia mipilte bangin a nunglama hauhna, minthanna leh dinmun poimawh tuamtuamte nusia-in, a mai lam uha om ahi Jesu mitsuan uh ahih manin thalawp takin tua a nung lamate nusia thei uh hi.


url: =Thuthak Tomkimcing 14 Aug 2014 :: ZOMI DAILY\nposted on 17 August 2014 at 12:07 am Lomkholna: Hauthang, Myanmar, News, World, Zomi\nZogam ( Chin) state ah’ gamsung gampua khualzin alemtang abaih olsaam nading in abeisa Feb/Mar hunsung in Tedim, Falam, Hakha mun thum vanleng tual ding in ki en zo a tua thu tawh kipawl in 15 Aug 2014 in hih mun thumsung sittel etkaak na vanleng lam thusa te in nei zo cih ki za hi. Chin state vanleng tual vai thusa haaitawi Minister Pu Ngun Sang Aung in amunpen naikei ci hi. Hih Zogam Airport ah zeek ding gambup sumpan in Kyats 200 million kizeek ding cih kithei khia ta hi. Abeisa kum Oct 30 ni in State Innteek Pu Hung Ngai leh Mission Aviation Fellowship (MAF-USA)te vanleng neute zat theih zinkawikawi nading thu kikupna nei zo uh hi. Zogam ah khualzin mi namdang tam semsem ta hi. Zogam khua hun votlua lumlua omlo khua hun nuam sa mahmah ban uh ah huih mahmah siangtho sa mahmah uh cihi.\nB. Tamu Palik te’n Vankham zatang leh Zakaang man\nTamu myonee Narcotic No.7 te in 2014 Aug 13 ni in Tamu khuapi huam Kahmakyi khua ( Tamu- Kalay) kongzin pi ah Cycle lampai te asit leh Ko Kyaw Ba Lah in ahawl Cycle man in asit mawkmawk uh leh Zakaang 11g leh Vankham Zatang 170 mu in Cycle tawh man khawm pah uh hi. Ko Kyaw Ba Lah leh Ma Or Ma Win gilbeem ah palik te’n koih phot uhhi.\nPrevious: CNF te ong busak tungtawn aa a lungngaih huai thupithuk pawl khat\nNext: Thuthak Tomkimcing 15 Aug 2014


url: =LEITUNG A PRESBYTERIAN PAWLPI HONG PIANKHIATNA. Agelh - Rev. Thang Sian Kap - Laibu Saal\nHome > Thuluui/Articles > LEITUNG A PRESBYTERIAN PAWLPI HONG PIANKHIATNA. Agelh - Rev. Thang Sian Kap\nLEITUNG A PRESBYTERIAN PAWLPI HONG PIANKHIATNA. Agelh - Rev. Thang Sian Kap\nLEITUNG A PRESBYTERIAN PAWLPI HONG PIANKHIATNA\nAgelh - Rev. Thang Sian Kap\nPhoto Credit : Sia Thang Van Lian\nAD zabi 16 madiakin Khristian Pawlpi sungah Pope, Bishop, Presbyter, Deacon cihte dinmun kibat lohna hangin, Khristian pawlpite sungah kipuahphat nopna lungsim hong lian mah mah a, a sawt loin pawlpi puahphatna hong piang takpi hi.\nJohn Calvin in zong pawlpi hong puahpha-in, Khristian pawlpi sungah a lian tuam om hoihsa lo in, Khristian pawlpi paizia ding a hong gelhkhia hi. Khristian pawlpi pen Presbyterte leh Pastor-te in keem ding hi. Khristian pawl sung vaihawmnate ah kumpi kihel lo ding hi. Doctrine leh biakna kimakaihnate ah, Bible (Lai Siangtho) bek kizang ding hi, ci-in na genkhia a, Geneva khuapi ah 1536 kumin tu a Presbyterian pawlpi paizia hong phuankhia hi. Tua kum pen Pawlpi Piankum, ci-in kiciamteh hi.\nJohn Calvin puahphatnate John Knox leh mipil 5te in hoih takin sittel pha leuleu uh a, Scotland gamah John Knox makai in Prebyterian Pawlpi hong po hi. Tua puahphatna pen 1560 kumin Scotland kumpi (Scotish Parliament) in a gam sung makaih nadingin kipsak leuleu ahih manin, tuni dong Pawlpi kimakaihna bulpi a suak hi.\nScotland Kumpi in a kipsak Prebyterian pawlpi kimakaihna pen Andria (Andrew Melville) in a kicingzaw deuhin puahpha leuleu a, 1581 kum Kikhoppi ah kikipsak hi. Scotland gam pawlpi phutpa ahih manin, John Knox pen Andria Presbyterian Pawlpite PA ci-in kiciam teh hi.\nAD 1647 kum ciangin pawlpi zong mun tampi ah hong omta ahih manin, Andria puahphat entel leuleu in a kulna munte puahpha lai in Westminister Assembly ah kikipsak hi.\nPresbyterian pawlpi min pen a tungin Calvinistic Methodist cih hi a, Welsh gam in India saklam gamah pawlpi hong phuh ciangin, India gam sunga Calvinistic Methodistte in 1926 kumin Bangladesh-Syhlet khua a Synod Khawmpi panin a min uh laihin Presbyterian hong cih uh zui-in, tua a kipan Presbyteriante hong kici ta hi. Hih India gam pana kiphuak min mah leh zuihin 1933 kuma kipanin Welsh gam in zong Presbyterian pawlpi mah na kici ciat ta uh hi. A min a kilaih hangin a thu kilaih lo ahih manin bangmah buaina om loin, ol takin kizom to den thei hi.\nPresbyterian Pawlpi pen leitunga pawl tuamtuamte lakah pawlpi gol khat hi a, a ngaihsut na uh zong zaisak kul hi. WCC leh Council for World Mission phuankhiate lakah zong a kihel uh hi. Leitung bup a Mission nasepna ah kizop khawm ding pen adeih pen khat uh ahi hi. Tua ahih manin a min thei lo mi pawlkhatte bangin Mission pawlte na ci pong uh hi.\nKAWLGAM A PRESBYTERIAN PAWLPI HONG PIANKHIATNA\nKawlgam a Presbyterian pawlpi hong pona pen pawl dangte bang hi loin, gamdang pan hong kipuak missionaryte phuh hilo a, a gam mite phuh ahi hi. Galpi Nihna- Japan gal a hong tun ciangin, Kawlzang pana galtaite in Lusei gam a va beel uh hi. Lusei gama Presbyteriante kiangah Zogam sungah Pasian thu lama khua a mial lai ahih lam a va gen uh hi. Lusei gam a Presbyterian khangno pawl (YMA)te in a zak uh ciangin, Kawlgam huam Zogam sunga Pasian na sep dan ding hong ngaisun uh a, Chanchin Tha Dak (Gospel Mail) bawlin tua tawh mission va pai ding a khentat uh hi.\n1946 kumin Missionary Singkuang 2 bawlin Aizawl Presbyterian Biakinnpi ah, tua singkuangte gel apna thupi takin nei in tua pan Zogam a lut pih dingin a hong kuankhia uh hi. Tua singkuang khat pen Lunglei lamdung zui-in lutpih ding leh, singkuang dang khat pen Tonsim lamdung zui-in lutpih dingin, nungak-tangval, nupi-papi, ahi thei zahzah a hong kuankhia uh hi. Lusei gam khua tuamtuamte nawkpih in, mite in a neih bangbang, a huh zawhna bangbang uh, tua singkuang sungah na khia uh hi.\nTua singkuang tuntun na ciangah kha khanlawhna a nasia mahmahin hong tunga, limna, laamna, linna, kamtuam paunate mite tungah a hong tung hi. Tua banga khua tuamtuam a nawk khit uh ciangin, Tonsim((Champhai) khua ah kituahin, Zogam sunga Falam leh Tedim gam sunga pawlpi makaite kiangah kamtai a sawl uh hi. Thupuak Singkuang kong lutpih ding uh hiam? ci-a a dotna a puak uh ciangin Tedim gam pawlpite in na niala, Falam gamah a lutpih uh hi. Falam gam a tun uh ciangin zong, Lusei gama khanlawhna a pian mah bangin, a tuntunna uah Lawkite Khristian hong suakin, Khristian a suaksate in pianthakna, limna, laamna, linna leh, kamtuam paunate hong ngah ve uh hi. Kilawp hon lua ahih manin, tuiso bang henhan keei hi, kici hi.\nTua limnate hangin Tuiphum pawlpi sungah buaina hong om ahih manin, Hualngo tangdung a om Satawm khua Baptist Convention(Kikhoppi) 1946 kumin tungsak uh a, Kikhoppi Chairman Pu Thang Dai in, “I Baptist pawlpi sung leh ei bial sungah pawlpi dangte nasem thei lo ding hi; limna, laamna, kamtuam paunate kisang lo hi,” ci-in a pulakl hi.\nBaptist Pastor a sem Than Kap tungah limna hong lut a, Baptist makai dangte in a limna, a laamnate a khawl theihna dingin a genpihpih uh hi. Pastor Than Kap in, “Ka limna leh laamnate Pasian kiang pan hong kipia Kha Siangtho nasep hi a, mihingte dal zawh ding hi lo hi,” ci-in a dawng hi. A khoh zawh loh uh ciangin a Pastor nasepna panin a khawlsak uh hi.\nBaptist pawlpite in limna thu a san loh uh ciangin, a piangthak mi pawlkhatte Baptist pawlpi panin hong paikhia in 1947-1955 kikal sung tengin Independent pawl a lut aw, Methodist pawl a lut aw, a hong om uh hi.\nDIN LOH THEIH LOH\nIndependente pawlpi sunga omte in kha khanlawhna a ngahzia uh Presbyteriante paizia tawh saikaakkaak uh a, Presyteriante aa maansa zaw uh ahih manin, pawlpi phuat ding hong lunglut mahmah uh hi. 1956 February 5 (Sunday) ni zingin Falam gam sung Losau khua a Primary Sang Inn ah khua 12 kigawm palai pai mi 42 te in kikupna a nei uh hi. Presbyterian pawlpi phuh ding thukim na vote na pia uh hi. Tua ni pen Kawlgam Presbyterian pawlpi kiphuh ni hong suak hi.\nTua muna vote a piate hih a nuai ate hi:\n1. Upa Phun Mang\n2. Rev. San Rawl\n3. Rev. Satin Zam\n4. Upa Za Thang\n5. Upa Lal Khuai\n6. Upa Kam Lal\n7. Upa Chin Khuai\n8. UpaTial Hnin\n9. Upa No Khual\n10. Upa Ngun Khar\n11. Upa Hrang Thleng\n12. Upa Khen Ceu\n13. Upa Tawk Kulh\n14. Upa Pak Kual\n15. Upa Zun Thuan Thang\n16. Upa Tial Sum\n17. Upa Satin Pum\n18. Rev. Tial Lung Thang\n19. Pu Hrang Kap\n20. Upa Bilh Thawl\n21. Upa Dal Pum\n22. Rev. Luan Cung Nung\n23. Rev. Than Kap\n24. Rev. Sawn Hlei Kulh\n25. Upa Long Cung Nung\n26. Pu Mang Sailo\n27. Upa Tuang Hnin\n28. Upa Cawn Kam\n29. Upa No Sum\n30. Upa Piang Cung Nung\n31. Upa Lian Tailo\n32. Pu Tha Ruang\n33. Pu Mang Khar\n34. Pu Kip Thio\n35. Pu Tei Kam\n36. Pu Zun Mung\n37. Upa Khuang Pum\n38. Upa Hnun Hlei Thang\n39. Upa Duh Ruang\n40. Upa Tlangkulh Mang\n41. Rev. Len Cung Nung\nKawlgam Presbyterian pawlpi a phuh tungun, pawlpi khua 12, inn 416 leh, mimal 2,029 pha uh a, sumpi Ks. 2,663.00 tawh a kipan uh hi.\nKawlzang ah Presbyterian Pawlpi Kiphuan\nKhampat khua a Pu Van Hel leh. Pu Deng Thuamte makaihna in 1956 kumin mimal 70 tawh Presbyterian pawlpi Khampat khua ah na phuan uh a, Kawlzang ah a masa pen ahi hi.\n1963 kum April kha in Matupi leh Valang khua ah Presbyterian pawlpi hong pokhia a, Matupi gam adingin a masa pen munte hipah hi.\nKawlgam a Presbyterian Headquarters Masa Pen\nKawlgam Presbyterian pawlpi hong din ciangin a zumpi masa pen Falam khua ah hi a, Makaipi pen Rev. Lalthanga hi a, 1962-1983 kum dong tua laiah kizom hi.\n1984 kum ciangin Kawlgam Presbyterian pawlpi pen Synod 3 leh Special Area 1 khatin kikhen a, Hqs. dingin Tahan kizang hi. Synod munpite pen Matupi, Falam, Phai hi a, Tedim pen Special Area kihi sak hi. Hih Association thumte gawmna pen General Assembly kici hi. Tua General Assmebly Hqs. Address pen\nThe Presbyterian Church of Myanmar,\nTahan, Kalemyo, ahi hi.\nTu laitakin General Assembly Makaipi pen Rev. L.R. Bawla, B.Th., B.R.E., M.Th., ahi hi. Kawlgam sunga Presbyterian mipum 25,497 kipha a, khua 178 ah ki-om hi. Tahan ah kitam pen hi.\nTedim Mite Laka Presbyterian a Hong Pona\nZomite laka Tedim gama Presbyterian a hong pona pen pawl dangte bangin missionary te hong puak hi loin, a gama tengsa mite phuh ahi hi. Tedim gam Presbyterian pawlpi hong po khiatna masa pen Fartlang khua hi a, a phuankhiate hih a nuai ate a hi uh hi.\n1. Pa Zel Ngin\n2. Pa Thuam Cin Thang\n3. Pa Zam Khaw Pau\n4. Rev. Thang Sian Kap-te ahi uh hi.\n- Mimal 45 tawh Pa Zel Ngin makaihna in a na phuankhia uh hi. Pawl kipsak ni May 1, 1963 ahi hi.\nFartlang khua pana Presbyterian pawlpi a hong kiphuatkhiatna tangthu pen hih bang ahi hi. Hih khua pen Lusei gamgi kiangah hi a, Pasian thu a theihnasate uh Presbyterian huzap vive ahi hi. Kawlgam sungah Presbyterian pawlpi a om leh om loh zong a thei nai lopi ahi uh hi. Pawlpi a phuh tungun kuamah tawh kizopna om lo napi, 1965 kum ciang Pastor Ngaih Khaw Gin leh, Pa Ngul Khaw Thangte in Tedim khua ah Presbyterian pawlpi hong phut ve uh ciangin, amau tawh hong kizom uh a, Tedim, Fartlang leh Kawlgam ate tawh kizopna hong nei toto uh hi.\nTonzang leh Tamu Gam\n1972 kumin Tonzang gam ZBA-te lekah kithuhuallohna hong om a, mimal 200-te Presbyterian pawlpi sungah a hong lut uh ciangin, Tonzang gam leh Tamu gam sunga Zomite lakah Presbyterian pawlpi a kiphut hong suak hi. Amaute a makaih dingin ZBA sunga Pastor a semsa Pr. Suan Khaw Pau leh Huhsia Ngul Za Gin kizang to pah a, Tonzang gam leh Tamu gam keem a hong suak uh hi.\nTedim gam mite pen Kawlzang Presbyterian khut nuaia om hi a , 1974 kumin Vaphei khua ah Presbyterian Khawmpi kinei a, tua lai panin inntuan ding a hong ngetna uh kipia hi. Tua hun a kipanin Tedim, Tonzang leh Tamu gam teng Presbyterian khat in kidingsak hi.\n1984 kum March kha in Kawlgam Presbyterian pawlpi pen Synod 3 leh Special Area khat in hong kibawl ciangin, Tedim, Tonzang leh Tamu teng kigawm Special Area cih min in kikoih hi. A munpi uh Tedim Lawibual ahi hi.\nTedim Special Area Office\nLawibual. Tedim., Chin State ahi hi.\nSpecial Area sungah mimal 904 om a, khua 16 pha hi. Pastor nih nei uh a, missionary 3 nei in zum lai-at khat a nei uh hi. Pawlpi mi a tamna pen khua Fartlang hi a, Special Area Makaipi Rev. Thang Sian Kap ahi hi.\nPawlpi Kimakaih Dan\nSum leh pai khempeuh Synod ah lut hi. Synod in Assembly ah mun 3 a khen mun 2 ap-in, mun 1 pen zang hi. Pawlpi sunga nasem khempeuhte khasum Assembly in pia hi. Pastor te, nasem tuamtuamte, Khawk leh Association aa hi loin, Assembly aa ahih manin, a hun sehsa om loin, a kul dan zui-in Assembly khawmpi ciangin a omna mun uh khinsak thei hi. Presbyterian sungah Pastor, Upa, thunei lian diak cih om lo a, vaihawm khawm, vote tang khat ciat nei a kikim ahi hi. Chairman in vote kitaihnate lo buangah vote neilo zaw hi. A sutuan theilo, thauhkhan theilo hi. Thu khat peuhpeuh a om leh, Local pen Khawk ah, Presbyterian ah, Synod ah, Assembly ah kipuak to deudeu a, Asembly in kum tawp Annual Meeting a neih ciangin kikhentat hi. Presbyterian sungah Committee leh Khawmpi in a thukhentatnate uh kuamah in phel thei lo hi.\nThu-umlote’ Kianga Nasep Dan\nAssembly in Mission Board nei a, Pawlpite in gam miala dinga a sum muh khempeuh uh hih Board ah a ap uh hi. Board in missionary cialin gamthak ah a sawl hi. Mun tuamtuam ah Mission sang hong in Baby Home Nurse a nei uh hi. Gam miala om mite a khantoh theih nading peuhpeuh puankhui, letama leh a dangdangte a sinsak uh hi. Khua khat leh khat kikal a lei khawngte dawhsak in, Lai Siangtho, Labu leh. Pawlpi lai tuamtuamte amau pau in a neih thei nading uh a hanciamsak uh hi. Nikteen puansilh a kisamte a hawm zel uh hi.\nSum ngahna dingin pawlpite in Lungdam Bawm inn simah a koih uh a, PYF leh PWFte in gammial ading sum kum simin budget a bawlsak uh a, Gammial Sunday ci-in ni khat nei uh a, tua ni a a annek ding uh ne loin, gammial nasepna dingin a pia uh hi.\nKawlgama Presbyterian pawlpi’ Upna\nKawlgam a om Presbyteriante in Apostle leh Nicaea upna banah hih a nuai-a thute a nei uh hi.\n1. Lai Siangtho San Dan: Thuciam Lui leh Thuciam Thakte Pasian thuman hi a, hih tung bekah upna leh sepna tepna man pen hi, ci hi.\n2. Pasian: Pasian khat bek om a, Amah bek i biak ding hi, ci-in a um uh hi. Amah kha hi a, mun khempeuh leh na khempeuh lak panin a tuam om ahi hi. A pilna, a hatna, a itna, a vangliatna, a sianthonna, a dikna, a hoihna leh, a omzia peuhmah mong nei loin a kip den ahi hi.\n3. Thumgawm Pasian: Pasian ah a nungta thum, Pa, Tapa, Kha Saingtho Pasian hi a, a thum un a kigawm Pasian khat bek suak a, vangliatna, sep theihna, a kikim pumkhat hi.\n4. Mihing Hong Kibawl Dan: Lei leh van leh a sunga om na khempeuhte a bawlpa Pasian in mihing pen ngaihsut theihna a nei, siangthona leh hoihna lamah Amah mah tawh kibang dinga ahong bawl hi a, mi khempeuh in pianna kibang unau khat ihi hi.\n5. Mawhna leh Jesu Khris Hong Gupkhiatna: Mihing in ama deihtelna tawh Pasian thukham a palsat hi. Siatna sungah tunga, a mong neilo itna a nei Pasian in Tapa khat bek a neihsun Topa Jesu pen amautea a honkhia dingin, leitungah a hongs awl hi.l Tuia Jesu pen mihingin hong piang a, Pasian leh Mihing ahi khawm hi. Mary sungah hong gai in, mihing mah hi napi in mawh bang het lo hi. Mawhneite etteh dingin thukham khempeuh zuih loh nei lo hi, Pasian thukham in anget khempeuh, mihing leh Pasian kilemkik theih nading deihna in sawlmang a, singlamteh tunga sihna dong in a hong kipia hi. A sih khit ciangin lei sungah kivui in, ni thum khit ciangin a thokik hi. Vanah kah toin Pasian ziat lamah a tu hi. Tua panin misite phong kik dingin leitungah hong pai kik ding hi.\n6. Kha Siangtho: Pa leh tapa kiang panin Kha Siangtho a hong pai hi. Mite in gupna a ngah theih nadingin Kha Siangtho ahuh hi. Pasian zahtakhuaizia, Jesu Khris a ithuaiziate mite in a theihtel nadingun a lungsim uh vaksak a, Honpa a san theih nadingun hansuahin a huh hi\n7. Thu-um Mite Thupha San: Mi khempeuhte in gupkhiatna i ngah theihna dingin Pasian in Topa Jesu Khrist a khawnkhongin a hong pia hi. Gumpa sangin, kisik a, Pasian deihna zui-in kiniamkhat a Jesu khekhap sikin a siangtho taka om dingin a hong deih hi. Tua hi leh gupkhiatna, mawhmaisakna, suahtakna, Pasian tate hihna, Kha Siangtho ompihna, sianthona, tawntung vangliatnate a ngah ding uh hi. Leitung a nuntak hun sung mahmah un zong, gupkhiatna ngah ahih lam uh a kitel theihna a nei ding uh hi, Kha Siangtho in na sem ahih lam thu leh la, thungetna leh sacrament te ah kimu hi.\n8. Sacraments: Jesu Khrist in hong baptaizna leh nitak an pen Sacraments dinga a bawl hi. Baptaizna pen Pa, Tapa, Kha Siangtho mina kibaptaizna ahi hi. Baptaizna i lak ciangin Khrist tawh kizopna, pianthakna, Kha Siangtho neihna leh ki-piaknate a om hi. Gumpa a Khrist a sangte leh a tate bek uh bapaiz ding hi.\nTopa Nitak An pen Topa hong sihna phawk den nadinga khomun leh lenggahtui nekna ahi hi. Tua pen Khrist sihna hanga i ngah thuphate ciamtehna hi. Ama nasem dinga kipiakna in Topa tawh kizopna hi a, Ama hong paikik mateng bawl den ding ahi hi. Sacrament hanga phattuamna a kingahte pen a vanzatte hang hilo in, a bawlpa hang zong hi loin, Topa in thupa a piak man hizaw a, upna tawh a sang mite tungah Kha Siangtho in na sem hi.\n9. Thu-um Mi Khempeuhte Hih Ding: Thu-um mite in hih a nuai a thu bangin a om ding uh hi:\nPawlpi mi tawh kizom ding;\nsacrament leh na dangte hoih takin kem ding;\na thukhamte zui ding;\nthungetna nei ding;\nNipi ni siangtho takin tang ding;\nPasian hong piakna tawh kizui-in Pasian ading pia kik ding;\nPasian thuhilhna ngai ding;\namau sung leh mi khempeuh tungah Jesu hoihna kilangsak ding;\nleitung bup ah Topa gam zaisak ding;\nvangliatna tawh Ama hong paikik ding ngak ding hi.\n10. Hun Nunung San Dan: Ni nunung ni ciangin misite hong thokik dinga, mi khempeuh in Topa Jesu’ thukhenna mai ah a ding ding uh hi. Leitung a nuntak lai uh a a gamtatna bangbang uh, a hoihna leh a hoih lohna zui-in thu kikhen ding hi. Thu-um lote leh migi lote in mawhsakna a thuak ding uh hi. Jesu Khrist a um bel mawhsakna tawh kipelhin mite muhin vangliatna a ngah ding uh hi.\n11. Gupna San Dan: Mihing dikna, hoihna leh, siamna tawh gupna kingah hi lo hi. Pasian hehpihna hanga Jesu Khrist upna bek tawh kingah a hizaw hi. Leitung, vantung leh na khempeuh in gupna a hong pia thei hi lo a, Jesu upna bek tawh gupna kingah thei hizaw hi.\n12. A tuamtuam: Presbyterian pawlpi sungah makai hi dingin mi piangthak bek hi ding hi. Pastor hi dingin zi khat bek a nei mi, zumsel mawhna a bawl lo mi, mawhna bawlna a om leh, tua hun pan kum 10 a cin mateng upa dingin ki-ordained lo hi. Baptaizna thu ah naupang no dongin kibaptaiz hi. Tuitheh ahi a, tuitaak ahi zongin kizang hi. Pa, Tapa, Kha Siangtho min tawh kibaptaiz hi. Limna, lamna, kamtuam pauna, pianthakna, khuang tumna, damsak theihna leh Kha Saingtho nasepna a tuamtuamte kisang kim hi.\na. Khristian Pawlpi a San Dan: Pawl ah gupna om lo hi. Jesu upna bekah gupna om hi. Siampi tuam om lo hi. Thu-um khempeuhte’ biakpiakna kisang hi. Leitung Khristian khempeuh unau khat ihi hi.\nb. A tawntung Hun Ding Upna: Mite’ genna leh mite kanna bang sang loin, Lai Saingtho’ genna bang bek a sang uh hi.\nc. Tang Thunget: Presbyterian pawlpi in peel loin Kigin Ni in tang thungetna nei ding uh hi. Kikhop dangte ah zong chairman in kul a sak leh nei ding uh hi.\nKawlgam sunga Presbyterian Pawlpi Nasem Siate leh Mimal Sazian Lahna\n1. Ordained Pastor-te- 34\n2. Pro. Pastor-te- 5\n3. Missionary - 37\n4. Evangelist- 11\n5. Accountant- 4\n6. Women Worker- 2\n7. Youth Worker- 1\n8. Agape Clinic- 9\n9. Baby Hoem Nurse- 4\n10. Press Nasem- 4\n11. Office Assistant- 8\n12. Poen- 4\nVekpi gawm mi- 123\nHih a tunga teng nasem kip hi a, na sem kip a hi lo mission sang sia leh press nasem, Lai Siangtho Sang sia kim khat kisim nai lo hi.\n13. Pawlpi mimal- 25,497\n14. Inn- 4,401\n15. Biakinn- 137\n16. Upa ordained- 243\n17. Tuiphumsa, kum 14 tung siah- 12,201\nNote: Presbyterian Pawlpi in full member a cihte uh tui kiphumsa (dan zawh kim), pawlpi sunga vote nei theite hi. Kum 14 pha ham tang ding hi.\nTuiphumna thu ah Presbyterian in naungaek suak tung nangawn tuiphum uh ahih manin, pawl mi khempeuh baptisma tangsa hi khin dingin kiseh hi.\nRev. Thang Sian Kap (Area Officer)\nZomi leh Biakna Laibu Laimai- 64-76\nZomi eLibrary / Laibusaal in Zomi Biakna Pawlpi tuamtuamte tangthu, a lunglutte ading deihsakna tawh aki tei/type kik ahi hi.\nBiakna Pawlpi Kipawlna Taangthu Thuluui/Articles\nItem Reviewed: LEITUNG A PRESBYTERIAN PAWLPI HONG PIANKHIATNA. Agelh - Rev. Thang Sian Kap Description: Rating: 5 Reviewed By: Cinpu Zomi


url: =SCIENCE - TUNGZANG NEWS\nTulai taka First Lady of the United States of America ahi Michelle Obama (US President Barack Obama zi, ta 2 nei uh hi) pen numei maw pasal cih kitel lo hileh kilawm hi. Utube pan in numei khat in alim leh a thu tawh siang takin khia uh hi. Numei ahihzenzen lezong pasal numei a kibawl hi ding hi cih tawh thu khup hi. Amau gen dandan in hong gelh khia ding hi’ng.( www.youtube.com/watch?v=gvuulZPbfBg)\n- - Francis Lamthang (Zomi Quavadis)\n4/5/2016 05:43:16 pm\n4/23/2016 08:04:50 am\n6/21/2017 03:37:59 am


url: =United Kingdom 3 pence 1934 United Kingdom - coins - Catawiki\n> United Kingdom 3 pence 1934\nUnited Kingdom 3 pence 1934\nUnited Kingdom (Great Britain): Information on the Catawiki site about United Kingdom 3 pence 1934, 1934.At its heart, Catawiki is an online catalogue with images of, and information on, collectibles. Our catalogue is compiled by users in a similar way to Wikipedia.\n9x EF (extremely fine), 13x VF (very fine), 2x F (fine), 2x VG (Very Good)


url: =No. 1 behna hain tho tu hain hi.. | 3137969 | Ek Hazaaron Mein Meri Behna Hain Forum\nI just loved that dialogue of jeevika today -no. 1 behna tho tu hain hi saat mein no. 1 maasi bhi ban na chahthi ho??and den maanvi saying wo tho banungi hi..awww love this behnas..\nShruthigowda, arhifandebi, NandzLuv, kinshukkiaashiq, ita_04, xoxsusanxox, _LostSoul_,\ni loved that dialogue.\nJeevman always rocks...\nNo Doubt she is .. actually v will be confuse ki who's is no 1 .. oth of dem r...\nI Just Luv dis behna seriosuly falling fot dem day by day...\nn Yeah...This SHow is LAso in Ek Hazaarou Mein...\nmannu was super cute today\nAww that was really cute and the behnas are reallly sweet and awesome! x\ni love thier scenes allot\nAuthor: raspberrytorte Replies: 71 Views: 17593\nraspberrytorte 71 17593 07 July 2012 at 9:17am by _Ridz_\nAuthor: -ishi- Replies: 1 Views: 2808\n-ishi- 1 2808 28 November 2011 at 4:35am by cuttiee\nAuthor: hm12 Replies: 3 Views: 1283\nhm12 3 1283 20 November 2011 at 1:35am by ..Amira..\nAuthor: Khilonaa Replies: 4 Views: 2078\nKhilonaa 4 2078 19 November 2011 at 7:55am by cuttiee


url: =Bawlungsiam Pele’ tapa thongkia dingin ki piakhiata ~ TK Lian :: ZOMI DAILY\nposted on 26 February 2017 at 4:07 pm Lomkholna: News, Sport, Thangkhanlian, World\nFeb. 26, 2017: Leitunga “Tukpeng/bawlung Kumpi” a kici liang Pele’ tapa Edinho kici pen ni dangin bawlung kungpang ngei (former professional goalkeeper) hi a, 2005 in a man lopi-in sum tampi ngah in a sel sim (money laundering) leh khamtheih guihtheih zuak hi ci-in ngawhna tuak in kiman ngei hi. Ahih hangin Edinho in hih ngawhna pen 2014 in a kikhiamsakna dingin thumna/ngetna (appealed) bawl a, tua khit nungin kum 33 thongkia dingin thukhenna innpi in sehsak in kikhah kik hi.\nEdinho in a tunga ngawhna khempeuh a nial hangin thukhenna innpi in kum 12 leh kha sawm thongkia dingin sehsak leuleu ahih manin peng zo nawn lo ding hi cih kithei a, hong kingawhna man hi cih lahna ding a om loh hangin kipiak khiat cih loh buang thudang om nawn lo hi ci hi ding hi ven Santos khuapi-a policete kiangah va kipiakhia ta hi.\nEdinho in, “Thukhenna dan in hong that a, ka lungkia mahmah hi. A man loin sum ngah in ka sel sim ngei kei hi,” ci hi. Edinho bek hilo in mi dang li zong amah bangin ngawhna tuak uh a, gilbem bang zut khawm ding uh cihna suak hi. Hih banga khamtheih a zuakna uh pen Ronaldo Duarte Barsotti (Naldinho zong a kici) in a khamtheih zuakna mun a ukna Greater Santos kiim ahi hi.\nEdinho’ min taktak pen Edson Cholbi do Nascimento hi a, khamtheih lamsang ah buaina khat vei ka tuah ngei hangin kum tampi khamtheih ka lawng kei a, ka siang den hi ci hi. Edinho pen Pele’ zi masa Rosimeri dos Reis Cholbi kici tawh a tapa thumna hi a, 1990s lai-in Santos club ah goalkeeper in na pang hi. Santos club a khawlsan khit nungin Sao Paulo state sunga club neu khatah Edinho in manager len hi.\nEdinho’ pa Pele’ min taktak pen Edson Arantes do Nascimento hi a, 1974 in bawllung suih na khawlsan a, tua khit 1974 hong kimawl kik a, New York Cosmos club ah tawl khat kimawl hi. Pele in Brazil team World Cup ah 1958, 1962 leh 1970 in khatna na ngahpih zo ahih manin bawlung sui khempeuh lak panin a thupi/lian pen in kiciamteh lai hi. Pele in Cosmos club a kimawl dingin New York ah pai-in suai a kaih lai-in Edinho kum nga bek pha a, tu-in kum 46 mi ahi hi. Brazil gam a ciah kik in Edinho in professional football goalkeeper hih ding kipan a, a pa in lamdangsa mahmah hi.\nEdinho in 1995 in Santos club Brazilian league final tunpih zo a, final ah Botafogo clubte lel uh hi. Khamtheih hangin vak khia thei loin thong sungah kikem (detention) mun mahmah a, drug gangs tawh kizopna a neih manin Brazil gammi ten lamdangsa mahmah uh hi.\nThongah a kikhum lai-in zong a tapa kimuhpih dingin Pele va hawh mun mahmah hi. Pele pen tu-in kum 76 mi hi a, “Pasian in pha a sak leh ka tapa tungah thuman kibawl veve ding hi. Ka tapa tungah ngawhnate man hi cih lah theihna ding teci om lo hi,” ci-in 2006 in ci hi.\nSource: BBC/ Thang Khan Lian\nPrevious: “Asylum-seeker Card” leh “Refugee Card” ih cihcihte bang kilamdang?\nNext: China ah lungkia mite ading sih kineih khemna “Grave Classroom” kihong ~ ZD


url: =MY STORY- The Rebel: Bang hang minmal te gelhkhawm ding?\nBang hang minmal te gelhkhawm ding?\n1. I behmin te uh a hong suang I pupi min ahi. Behmin malnih te a kigelhkhop mah bang in I min te zong gelhkhop ding ahi.\n2. I min pen a malteng gawmkhop ei min ding in phuak/piak ihihman in phuak min (given/first name) ahi hi. Mal masa pen leh a zom teng a phuaktu in ei a ding in hong piak liauliau ahi.\n3. I min malteng gawmkhop ii khiatna i deih man a kiphuak hi. Khen ding kilawmlo hi.\n4. I minte a mal mal in I gelh ciangin a tawpna min mal pen behmin hilo hi. Theihkhial loh na ding in gelhkhop kul hi.\n5. English ten zolai hong bawlsak hunlai in a malmal a gelh in ei sungah (a milip tawm mahmah lai ihihman in) hithei hi. Tuhun in bel I khuadak theih ciangin International system zat ding mah phamoh ta hi.\n6. I min tawpna pen I tate a ding in behmin (last/Surname) bang in pai taleh sawtlo in I minam hihna mang lel ding hi. Zomi I gen kankan hang in I behmin I gelh keileh a beimang pah ding bang hi.\n7. Mimal tawpna beh behmin in pang mawkleh kikhen neu deuhdeuh na hizaw ding hi.\n8. Mun pawl khat ah tate min ah a middle name ding in a pa min koihsak teitei uhi. Ka tanu in min mal thum nei, a middle name ding in kei min leh behmin gelh sawnsawn leng min mal sagih pha ding hi (Man Muan Kim Kam Za Lian Tomging). Hibang minmal sau leitung mihing te’n ki ngaihsun zo nailo hi.\n9. Form fill-up na ah hi in online khat peuh ah I ki register ding ciang in I min mal kikal ah space koih theihloh cih zong ciamteh kawm le hang I min mal teng gelhkhop ding mah hive aw cih cian pah hi.\n10. Passport leh IT PAN card apply ciangin First name, Middle name leh Last/surname gelh teitei kul hi. Tua ding tan pha in a dik ding, I min mal teng gelh khop a behmin zong gelh hamtang ding kisam hi.\n11. Gam dang ah khosa in zo min phuah ding lemtang lo hileh ka behmin mah tawh ka hihna taklang toto thei ding hi ing.


url: =US Tulsa pan Nu Cing Muan Huai (Phaiza, Buansing) in hongnusia :: ZOMI DAILY\nposted on 14 July 2019 at 10:58 am Lomkholna: Dahpihna, News, ZIUSA, Zomi\nDAHPIHNA LAI (CONDOLENCE LETTER) Mangpha Nu Cing Muan Huai, Buan Sing Beh,Kum 32\nPhaiza Khuami Tulsa,OK USA gam ateng Pa Vum Kam Leh Nu Cingh Do te tanu Nu Cing Muan Huai in July 12,2019 in Cancer damlohna tawh leitung nun tak napan ongnusia cihthu izaakmanin ZIUSA kipawlna min tawh dahpih na i pulak hi.\nNu Huai pen September,2014 in Pasian lamhonsakna tawh USA ongtung ahihi.Nu Huai pen Zomi Innkuan Oklahoma ah active member kician khat leh USA gamsung Zomi akuamapeuh luang kipham nading a akivaihawm ZIUSA Genvai ah onglut ni 07/31/2015 (GV02357) akipan tunidong active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nNu Huai tawh anunungpen hunzatkhop ding ong tungding Monday 07/15/2019, 1:00Pm hun-in Fitzgerald Funeral Services,3612 E 91st St,Tulsa,OK 74137 ah (FGA) makaih na tawh hehnep hunbawlkhopna kinei dinga Rev.Dr. Dam Suan Mung @ Sia Mung Tawng in Pasian kammal tawh hanthotna ong neihkhit ciangin leisung ah tuhna kineidinghi.\nMore: Pu Than Shwe (Tedim Nai bawlpa) hong nusiat dahpihna\nNu Huai ong nusiatna hanga adahakap sangam tanau meltheih khuapih beh leh phung akuamakhempeuh hehnemsiampa kha siangtho in ong hehnem ciatta hen la I biak Pasian in a makiangpana ongpai khasiangtho in lungnop tawldamna ong guat kimciat nading ZIUSA kipawlna in thu kingetpih hi. Dahpihna Lianpitawh, Mun Mang (Genvai tanupi)\nPrevious: ZAM Thupuak :: 14 Jul 2019 (UN kalsuanzia tawh kisai thute)\nNext: US Tulsa pan Lia Cing Khan En (Tonzang, Buansing) in hongnusia


url: =Marawi City kidona ah Australian Journalist khat agawl ah thautang lutin silo bilbel :: ZOMI DAILY\nposted on 16 June 2017 at 12:39 pm Lomkholna: Australia, News, Sawltak, World\nPhilippine Army te leh thautawi singnuaimi “Armed Militants” te aki kapgawpna Philippines, Marawi City sungah thukan in aom Australian Journalist khat thautang in angawng kha cih CNA pan kiza hi.\nTua thau in akapkhakpa pen ABC akici Australian Broadcasting Corporation ah thukan Journalist khat ahihi. Aminpen Adam Harvey kici a, Security Military Compound sungah aomlaitak in thautang in akha cihi.\nThautang agalsung ah lut cih akitheih ciangin amanlang in ageinai aom Hospital khatah ki puakpah cihi.\nAdam Harvey in agenkhiatna ah kagawl apanglam panin ahiam mahmah khattawh hongkidawt kasa cihi. Tuaciang in leilak ah ka tuksuk a, ahiam khatin hongdawt cihciang bek kathei cihi.\nZato atun ciangin kibawl sakpah a, X-ray zong ki zaihpah hi. X-ray lim amuhkhak ciangin kampha mahmahmawk ingei ci’n Tweeter tungah Adam Harvey in gelhkhia hi. Akhaguh “Jaw” nungsan ah thautang khat alut nahimawk hi.\nPhilippines, Marawi City sung aom kumpi galkap te kepna Military Compound sungah thukan in aom hi a, ahi zongin alang galte omna tawh 2km khawngbek kigamla uhhi.\nIS tawh kizom migilo te’n thaupi khawngzong zangthei zelzel uh ahih manin, Journalist leh Reporter tepen hih galkidona sungah alutding kiphal lualo hi.\nMarawi City sungah IS migilo te khutzat galkap leh kumpi galkap te kidona hangin khuasungmi 20 bang sikhinding kici hi. Philippines kumpi galkap zong Army 58 bang sikhin uh a, thautawi migilo te lampan in galkap mi 200 valbang sikhinding kici hi.\nTulaitak Marawi City sung aom khuasungmi 200,000 bang aomna khuasung panin ki hemkhiasak in, belhbukneu sungpeuh ah kikoihphot a, genthei mahmah uhhi.\nRelated: Australia, Adelaide sung aom sangpawlkhat ah Bomb om ci’n ki patausak\nZanni Thursday ni in Philippines kumpi galkap te’n akidopih uh singnuaimi te makai khat mankhia uh cihi. Tuapa minpen Mohammad Noaim kici a, kum 22 aphakhin khat ahihi.\nHihpa pen migilo ngongtatte zatding in Bomb abawlkhiapa ci uh a, zanni in Cagayan de Oro sung aom innsung khatpan in akimankhia cih kiza hi. Sawltak #zomidaily\nPrevious: Galkap vanlengkia ii ameilam “Tail Section” ki mukhiata, misiluang zong 90 kimukhin\nNext: Zomite’ Telkhialh Thu Tomno ~ Pu Zokhai


url: =ZOMITE KIMASUANZIA ETKIKNA LE MAILAM KIMASUANZIA DING NGAIHSUT PIAKNA. Prof. C. Thang Za Tuan, Ph. D - Laibu Saal\nHome > Untagged ZOMITE KIMASUANZIA ETKIKNA LE MAILAM KIMASUANZIA DING NGAIHSUT PIAKNA. Prof. C. Thang Za Tuan, Ph. D\nZOMITE KIMASUANZIA ETKIKNA LE MAILAM KIMASUANZIA DING NGAIHSUT PIAKNA. Prof. C. Thang Za Tuan, Ph. D\nZomite Kimasuanzia Etkikna le\nMailam Kimasuanzia Ding Ngaihsut Piakna\nProf. C. Thang Za Tuan, Ph. D\nHih hunte i kan kikkik ciangin Hausa Upa, Makai, Ukpite thu a mangngiatte ihi hi. Khua kisat thakte nangawn ah Hausa dingin amau hun lai a, a khangliante mah hausa kisemsak bek hi.\nHih in Zomite kimasuanzia masa lam kici ding hi.\nGam khat khantoh nading, mikim annek tuidawn a nop nadingin abulpi in thu guk om hi.\n(2) Sumtha paitha neihna,\n(3) Gam ki-ukna,\n(4) Cidam kikepsiamna,\n(5) Ngeina kepsiamna le\n(6) Pasian biakna man neih cihte kisam pha mahmah hi.\nHihte sungah ei guak hanciamna tawh a piang thei khin ahihloh hangin a masapenin Pilna mah tawh kimasuan masa lehang i mavang ding hi. Pilna i ngah zawh nadingin tupna, ngimna, hahkatna, kuhkalna le cihtakna mah kisamin Pasian kiangah ki-ap tangtang ding kul ahi hi.\n(d) A zahtakhuai lungsim kician neihna (The respectful mind):\nNgaihsutna kibang lo le lawpna, muhna kibanglote nangawn tawh kitelsiam, kisansiam le kithutuah theihna geelsiamna ahi hi. I naseppih, i pute, lawmlegualte tawh kithutuak theihna ahi hi.\n(e) Asia le apha khentel theih ettehtak lungsim (The ethical mind):\nGamsung mihoih mipha le nasepna ah hoihtak sem ngitnget theihna lungsim hoihte ahi hi. Tavuan (Vaipuak) lak ngamna le sep ngamna zong ahi hi. Mite sankim theih ding geelsiamna zong ahi hi.\nPilsinna pen a kingahna mun mah zuat kul hi. Sumlepai zong tua mah bangin a kithalawh theihna mun mah ah zuatkul phot hi. Ahi zongin khantawn i gam i lei puah nading le kikhuangkhoh zawh nadingin pilna, siamna le kipat nading sumlepai, neihlelam vante i top kawmkawmin ei mun ei mual mah ah septheih tawp le siamtheih tawp tawh mapan ding hizaw ding hi, cih ka upna le muhna hong om hi. Leitung ah a khangtosa gamte, amau le amau mahin mapangin, semin, a zunte ahi uh hi. Khatveivei ei gam ei lei kumpite in hong puah kei cih i phun nuam hi. Tua hi lo zawin eile-ei mahin ei thagui thatang tawh kipat masak ding ahi hi. Kumpi kiangah phalna le mapanpihna bek lamet lel ding hizaw ka sa hi. E’n sem kei lehang kuaman hong sepsak masa hetlo ding hizaw hi. Ahih keh amau hong sep nop nadingin i gam ah a lunglutna uh khat teitei i neih kulzaw ahi hi.\na) Mimbang pianna i gam tulta, i pian gamlei ei’n it keile’ng gualta’n nuihciam lel a ding aw e.\nb) Tangbang khanna i simgam zang, i Zogam nuam, ei’n khual kei le’ng, gual in nuaisiah nelh ta ding aw e.\nZYA Tin Jubilee Magazine Laibu (2005-2015).\nZomi eLibary ading in ZYA - Myanmar in phalna hong piak ahi hi.\nItem Reviewed: ZOMITE KIMASUANZIA ETKIKNA LE MAILAM KIMASUANZIA DING NGAIHSUT PIAKNA. Prof. C. Thang Za Tuan, Ph. D Description: Rating: 5 Reviewed By: Cinpu Zomi


url: =Disney Princess Color Pages Coloring Page Color Pages Coloring Page Tangled Coloring Pages For Coloring Kiss Colouring Page Tangled Coloring Pages Color Pages Coloring Disney Princess Cinderella Color – loveyesiblog.com\nDisney Princess Color Pages Coloring Page Color Pages Coloring Page Tangled Coloring Pages For Coloring Kiss Colouring Page Tangled Coloring Pages Color Pages Coloring Disney Princess Cinderella Color\ndisney princess color pages coloring page color pages coloring page tangled coloring pages for coloring kiss colouring page tangled coloring pages color pages coloring disney princess cinderella color.\ndisney princess belle printable coloring pages sheets free to print page the first jasmine,disney princess coloring pages to print for free colouring sheets baby book online belle,disney princess colouring sheets to print coloring page pages tangled all cinderella,disney princess coloring pages frozen elsa and anna games free online printable,disney princess coloring pages to print rapunzel free belle ariel and eric mesmerizing world of,print coloring image princess girls and books disney pages to ariel games online cinderella,free coloring pages princess mesmerizing color online printable disney games,free online printable disney princess coloring pages belle games ingenious inspiration ideas for girls,free printable princess disney coloring pages cinderella to print for ariel in a dress,printable disney princess coloring pages belle free sheets online.\nPeacock Color Drawing


url: =Thappad Release date, Cast and Crew, Galleries, Videos, Articles - Xappie\n28 Feb 2020 02:15:00\nThappad is a Hindi Movie starring Taapsee Pannu and Pavail Gulati and it is Drama directed by Anubhav Sinha. A woman reevaluates her marriage after her husband slaps her in the face in front of a group of people at a party.\nThappad movie Cast & Crew\nThappad movie Release Date 28 Feb 2020\nThappad movie Duration 02:15:00


url: =NICOLAS LARGEN Albums Songs Download - Hungama\nNICOLAS LARGEN Songs\nNICOLAS LARGEN - Albums\nZouk Love 2017\nZouk Mood (Tropical Hits Zouk 2018)\nI Love Beaches, Vol. 3\nZouk ô soleil 2015\nI Love Beaches, Vol. 1 (Tropical Music)\nSexychill (Tropical Hits 2017)


url: =11. MARXIST pan ADVENTIST ah ~ MUC\n11. MARXIST pan ADVENTIST ah\nAdmin 11:49:00 PM Articles, MISSION NEWS\nBRAZIL | June 15\nMaria Palmeira, 70\nMaria kum 12 a phak in Brazil ah tui kiphum hi. khangno hamgual a phak ciangin pawlpi nusia-a, kum 38 a phak in Marxism kici, Karl Marx upna lam ah hong khauh pai mahmah hi. “Ka nuntakna buppi khazih mun ah Marx upna hong kidim hi,” Maria in ci hi. Adventist nuhoih khat i kepna sungpan in a khang khia ahih manin Maria in Sabbath School khawngah kum sawmnih a phak ma ciangciang lesson hilh in makai semden hi. Ahi zongin kum 22 aphak ciangin pawlpi mi thunei pian simsim khat in lungnuamlo sak ahih manin biakinn zuan nuam nawnlo hi. Tua-a kipan in Maria in Germany mipil Karl Marx upna lamah hong thuk lut ta hi. Tua zawh kum 25 hong sawt to ta-a, Maria in pasal nei in, ta pa khat a neih khit teh meigong in om to hi.\nCanada gam Montreal ah Doctorate sin dingin kituah hi. Tua lai-ah lamet loh pi-in a lawm lui Brazil Pastor Luis Santana leh azi US ah mopawi siim, hong baang bilbel in a lensuak madeuh uh ni 8 sung Maria om na khua ah va taam uh hi. Tua Pastor pa te leh Maria pen biakinn khat ah a kikhawm khawm ngei ahi uh hi. Ni sim in Maria kiangah a nupa un va hawh den uh hi. Lai Siangtho kuppih in Jesu in a itnaa thute kuppihpih uh hi. Khazih kiangah ciahkik dingin sam uh hi. Maria in hoihtak in ngai sam napi liing zo vet vet lo hi.\nTua zawh kum nih khit ciangin Brazil ah University sangsia dingin hong ciahkik hi. Pastor Luis zi-in Lai Siangtho sinpih dingin kum thum sung sitset va zawn den hi. Maria in ahih leh paulap zong den in pai ngei mahmah lo hi. Ni khat Maria in laihilh dingin a kipat laitak in tua ahilh ding lai pen Marx in 1844 kum in a gelh ahih lam hong phawk thak vat hi. Adventist kalsuan kipat kum pen 1844 kum ahih lam a nu in gen ngei ahih manin a lungsim sungah, ‘dawimangpa in Adventist te kalsuanna a nawngkai sak dingin Marxism a piang ahi mai diam’ cih khat a lungsim sungah hong om vat hi. Tua ahih manin Marxism le Adventism hong saaikaak ta hi. Marx hilhna ah ‘mihingte in amau’ power tawh leitung khel zo ding’ ci-in hilh a, Adventist te in ahih leh ‘kikhelna a piangsak ding in Khazih kisam’ ci hi.\nTua zawh asawt lo-in, Maria in a sangnaupang buaih la ding te kiangah, “Tu-in ahih leh Khazih pen tawlanzi makai pipa taktak hi, ci-in um ing ei, Pasian tapa hi vet lo hi” ci-in pulaak khia hi. Tua nitak Maria ihmu thei lo hi. A zing ciangin a sangnaupang numei Dinalva ki ci nu in khitui luangkawm in agei hong nai-a, “Khazih in Pasian’ tapa hi lo hi, na ci hi. Nitak thapai ka ihmu thei kei hi. Pasian in hih thu kong gen dingin deih hi ci in ka ngaihsun hi. Tua na thugen pen na lungtang tawng panin hongpai khia hi lo in Marxist khat na hihna tawh na gen khiat mawkmawk ahi hi” acih leh Maria in dawngkik theilo hi. Nipikaal nih khit ciangin Maria in ansai khat ah sun-an a nek laitak in la kisa khat Sunday biakinn khat pan in a galzak hi. “Lamdang Jesu Hehpihna” cih la hi. Kum 19 a phak kiim khawngin tua la pen Adventist biakinn ah asaksak ngei khat ahi hi. Thakhat in Maria tua biakinn sung tutna nunggual penpen ah tua la ngai dingin hong tumvat hi. Tawmvei\nkhit ciangin Dinalva tua biakinn sungah hong lut in Maria tutna ah tangtak in hong pai hi. A professor nu pomphei a, kapkawm in, “Hih lai-ah hong mu dingin ka ki-upmawh mah hi. Ka ta nawi ka piak laitak in hih mun ah paiding bekbek ka lungsim sungah hong om veva hi” ci hi. Tua thu a zak ciangin Maria hong kilatvat hi. Dinalva pen tua kiim nai ah a teng hi het lo hi. Tua ban ah Maria in zong University Campus panin a gamla simsim khat ah an a ne ahi hi. Tua la kisa aman khit ciangin tua numeite gel zong kikhen uh hi. Tua thu in Maria lungsim omkhong sak theilo hi. Tua a kipan in Pastor Luis zi’ sapna ah zui-in Lai Siangtho hong sin khawm uh hi. Maria in Pastor Luis leh a zi tawh Lai Siangtho kum 10 sungbang hong sin khawm uh hi. Hi mah taleh Lai Siangtho pen Pasian’ kammal taktak dingin sang zo mahmah lo hi. Atawpna ah pastor pa’ zi in, “Pasian’ kiangah upna nanget ding kisam sa ingh. Na upna na mansuah khinta hi. Kei man thu hong ngetsak ning” ci hi.\nSianu in thu angetsak ciangin Maria lungsim sungah Lai Siangtho a inn ah simnopna lungsim hong khang hi. Tua bangin khanih sung Lai Siangtho hong sin to lai-a, tua khit ciangin tui hong kiphum kik hi. Ahizongin buaina khat hong nei hi. Biakinn ah pai nuam tuan lo hi. “Bangdia inn ah kikhawm lel lo i hiam?” ci-in Pastor luis dongh hi. Anih un thungetna mun khat vaihawm ding hong kikum uh hi. Lai Siangtho deih in um mahmah napi biakinn a pai nuamlo te kikhopna ding ahi hi. Tua bang dan (house-church) inn-biakinn khat a geel dingin siapa in Maria tavuan pia hi. Pawlpi makai te-in tua ngetna enkik uh a, tua a kipan in “Sharing Jesus House Church” ki ci biakinn hong kipan khia ahi hi. ‘Jesu hawmsawn pawlpi’ kipat cil 2004 kum in pawlpi mi 13 pha uh hi. Tu in mi 200 val bang tuiphum khin ta uh hi. “Hih mun pan in mite in ‘Adventist pawlpi koici-it ding’ cih sin thei uh hi. Amaute hong kikhel in a ki tuiphum khit uh ciangin Salvador kiim teng a, Adventist pawlpi te-ah khazel in tua bangin mi ka behlap uh hi,” ci-in kum 70 a pha ta, makai huh ahi Maria in gen hi.\nTu kuata sabat 13 na mission sumpi khenkhat tawh ko pawlpi’ biakinn lam nading hong kihuh ding hi. Mission sumpi nong piak man un lungdam mahmah hi.